Art Basket u finalu KUP-a Milan Ciga Vasojević protiv Vojvodine 021 – Lige Košarkaškog saveza Srbije\nART BASKET – RADIVOJ KORAĆ 81:67 (27:17, 13:29, 27:9, 14:12)\nU drugom polufinalnom meču Kupa Milan Ciga Vasojević, košarkašice Art Basketa savladale su ekipu Radivoja Koraća i u nedelju od 13.00 sati (TV Arenasport 3) igraće u finalu protiv Vojvodine 021.\nUtakmica je od prvog minuta imala jak tempo, uz dosta brzu igru. Korać je posle tri minuta poveo 7:3, ali je Art i pored dosta promašaja na obe strane napravio seriju 8:0 i u 5. minutu poveo 11:7, a posle trojke Čolić i dva penala Vučković i 18:9. Nije se dao Korać, preko Amerikanke Lumis držao je priključak, iako je Art lakše rešavao napade, pa je posle trojke Miljanić u finišu prve četvrtine imao i „plus 11“ – 26:15.\nBolji je Art Basket bio i u drugoj deonici, posle trojke Stefanović poveo 32:19. Borile su se košarkašice Koraća, ali su teško dolazile do poena, za razliku od rivalki (39:24, 15. minut). Međutim, usledila je serija promašaja Arta, a posle trojke i slobodnog bacanja Lumis, a onda i kontre Vukosavljević za seriju 11:0, ponovo su bile u igri 35:39 – 16. minut. Još jedan loš napad Arta i više od četiri minuta bez poena, energične prvotimke Koraća su iskoristile da posle dva puta uzastopno „2+1“ (Mitrović i Stojiljković) povedu 41:39 (serija 17:0). Nastavile su izabranice trenera Akanovića da kontrolišu igru i rezultat, pa su na poluvreme otišle sa šest poena viška – 46:40 (serija ukupno 22:1).\nMnogo nervoze bilo je i na startu treće četvrtine, koju je Art otvorio mini serijom 5:0, ali je Korać brzo odgovorio sa „2+1“ Davinić. Usledio je period igre koš za koš, Sjajna Čolić donela je ponovo prednost Artu u 26. minutu – 55:51, a par minuta kasnije i trojkom, pa dvojkom velikih 64:53. Na poslednju pauzu, Art Basket je posle trojke Zec otišao sa „plus 12“ – 67:55.\nKrenule su košarkašice Koraća u poslednjoj četvrtini na sve ili ništa, ali ih nije služio šut, pa je sigurni Art držao dvocifrenu prednost. Zhavaljujući odličnoj Snežani Čolić, nije bilo pada u igri Arta kao u drugoj četvrtini, pa je ekipa trenera Vidosavljevića potpuno zasluženo stigla do trijumfa i plasmana u finale.\nSnežana Čolić, Art Basket\n-Znali smo da će ovo biti izuzetno teška utakmica jer smo Korać relativno lako dobili u ligi. Mi smo mlada ekipa, pokazali smo karakter, vratili se iz pada i ponosna sam na svoje saigračice, to su sve devojčice… Poslednji meč sa Vojvodinom 021 smo odigrali na pola koša i izgubili u poslednjoj sekundi od njih… Nadam se da ćemo sutra pružiti dobru partiju dostojnu finala i da ćemo izaći kao pobednici.\n-Velika pobeda za nas, istorijski uspeh… Samim plasmanom na završni turnir mi smo uradili dosta, ovo nam je prvi put… Naš sam i dalje traje i nadam se da se na ovome neće zaustaviti. Čestitam devojkama na velikoj pobedi, igrali smo protiv velikog protivnika, velika borba se na kraju završila u našu korist i veoma smo srećni zbog toga. U finalu ćemo dati i više od maksimuma protiv Vojvodine koja nas je dobila dva puta ove sezone u ligi, a sa njima ćemo igrati i polufinale plej-ofa i mislim da su nam malo dužni…\nJovana Boričić, Radivoj Korać\n-Nismo baš najbolje otvorili utakmicu, vratile smo se u meč na našu energiju i dobru odbranu, ali smo na kraju ipak izgubili…\n-Slabije smo otvorili meč, ali smo krajem prvog poluvremena uspeli da se vratimo i u tom periodu igre napravimo veliku razliku, odlepili se na „plus šest“ i onda kada je sve izgledalo kao da ćemo podići tu razliku početkom treće četvrtine desio se neshvatljiv pad. Ekipa Arta kaznila je sve naše promašaje, napravili su veliku seriju, odlepili se… Mi smo agresivnijom igrom pokušali da ih stignemo, ali nismo uspeli. Čestitam Artu na plasmanu u finale. Nama ostaje da se sutra odmorimo i da se od ponedeljka što bolje pripremimo za plej-of seriju sa Crvenom zvezdom.\nArt Basket novi osvajač Kupa Milan Ciga Vasojević


Evo na koje sve načine možete iz farbane kose preći natrag u svoju prirodnu nijansu - WANNABE MAGAZINE\nUradite balayage, napravite prelaz\nKada puštate kosu, ono što je najiritantnije je linija izrastka koja kao da je iscrtana flomasterom. Ono što bi najbolje bilo da uradite, i što će vam umnogome olakšati period tranzicije je da tu liniju pokušate da ublažite, time što ćete uraditi balayage tretman ili pramenove – i svoju liniju izrastka pretvoriti u suptilni prelaz. Na taj način će biti praktično neprimetno da puštate kosu da izraste, a možda vam se vaša nova šatirana kosa dopadne i više nego što ste očekivali.\nA post shared by love radiation (@loveradiationx)\nUkoliko ste farbane u smeđe a vaša prirodna kosa je plava, ili obrnuto, veoma je važno da koristite proizvode koji odgovaraju vašoj kosi. Svoju smeđu kosu možete “iskoreniti” depigmentacijom, kako bi brže matchovala vašu svetlu kosu – ali ovaj posao ipak ostavite profesionalcima u frizerskom salonu. Takođe, ako želite brzo da se ofarbate u plavo kako bi vam se kosa stopila sa prirodnim, svetlim izrastkom, a nakon tretmana izbeljivanja obavezno koristite ljubičasti ili srebrni šampon koji će ublažiti neželjene žute tonove.\nIzrastak je i onako IN\nTakođe, ako baš ništa od prethodnih saveta kod vas “ne upali”, možete se uvek utešiti činjenicom da je izrastak zapravo trenutno IN. Ovaj trend pokrenula je muzičarka Billie Eilish, koja je do skoro bila poznata po svojoj crnoj kosi sa neon-zelenim izrastkom – i koja je obuzela ceo svet. Dakle, ne samo da je moguće nositi izrastak, nego je i poželjno, a on može biti podjednako atraktivan i neobičan detalj kao i bilo šta drugo što biste mogli učiniti sa svojom kosom. Zato se oslobodite, i makar nekoliko meseci uživajte u svom izrastku i taj period iskoristite da se poigrate sa ovim neobičnim, novim trendom.


Nova investicija svjetskog lidera u prozvodnji kreča u Republici Srpskoj - Biznis Info\nYou are at:Home»Investicije»Nova investicija svjetskog lidera u prozvodnji kreča u Republici Srpskoj\nNova investicija svjetskog lidera u prozvodnji kreča u Republici Srpskoj\nBy BiznisInfo on\t 13/04/2016 Investicije\nVodeći svjetski proizvođač kreča i proizvoda od krečnjaka Carmeuse, zvanično je otvorio novo postrojenje za proizvodnju filera u Doboju, koje je rezultat ulaganja između dva i tri miliona eura.\nCarmeuse nastavlja sa investicijama, donoseći nove tehnologije, potstičući razvoj ključnih industrija, a time i razvoj čitave ekonomije Republike Srpske. Otvaranju novog pogona prisustvovali su ministar industrije, energetike i rudarstva Republike Srpske Petar Đokić, direktor kompanije Carmeuse za Evropu Andre Jacquemart, kao i druge zvanice iz javnog i privatnog sektora kao i predstavnici medija.\n„Nova investicija kompanije Carmeuse veoma je značajna za Republiku Srpsku jer, pored toga što obezbeđuje radna mjesta, pokreće i unapređuje razvoj ključnih privrednih grana zemlje, kao što su energetski sektor, građevinarstvo, proizvodnja čelika i druge“, izjavio je ministar industrije, energetike i rudarstva Republike Srpske, Petar Đokić.\n„Investiciona ulaganja u proizvodne kapacitete i rudnika i fabrike, od dolaska Carmeuse u Republiku Srpsku iznose preko 30 miliona evra, a ovo svakako neće biti kraj našim ulaganjima u regionu“ rekao je direktor kompanije Carmeuse za Evropu Andre Jacquemart i dodao „Veliko nam je zadovoljstvo što otvaramo ovaj savremeni pogon, a posebno što imamo podršku Ministarstva i naših partnera koji su danas sa nama“.\n„Zahvaljujući dosadašnjim investicijama Carmeuse je učvrstio svoju lidersku poziciju u Bosni i Hercegovini, a i šire kako po kapacitetu, tako i po tehnologiji kojom raspolaže”, rekao je direktor prodaje Carmeuse za Balkan Saša Božić. „Pouzdanost, stabilnost i profesionalni odnos, rezultira uspješnom saradnjom kompanije Carmeuse sa velikim sistemima iz ključnih pokretačkih industrija u zemlji.“\nStabilan i pouzdan sistem dostave, proizvodi koji su u skladu sa najvišim evropskim standardima (ISO 9001 i ISO 14001), dostupnost velikih količina rezervi i garancije, glavni su razlozi zbog kojih je kompanija Carmeuse pouzdan partner privrede. Podrška lokalnoj zajednici zauzima veoma važno mjesto u poslovanju, pa je tako u poplavama iz 2014. Carmeuse donirao 40.000 evra, kao duplirani iznos doborovoljnih priloga svih zaposlenih u kompaniji u celom svetu. Carmeuse u Republici Srpskoj prisutan je od 2008. godine i se bavi proizvodnjom kreča, hidrata, krečnjaka i mljevenog krečnjaka. Investiciona ulaganja u proizvodne kapacitete i rudnika i fabrike tokom godina poslovanja u Republici Srpskoj su neprekidno u toku, a do sada je uloženo ukupno preko 30 miliona evra. Trećina od ukupno 85 zaposlenih u Carmeuse radi na novom pogonu za proizvodnju filera.\nCarmeuse je vodeći svjetski proizvođač kreča i proizvoda od krečnjaka, sa više od 150 godina iskustva u proizvodnji i preradi visokog kalcijum krečnjaka i dolomita u kreč, kao i krečnih proizvoda za industrijske i komercijalne kupce. Sedište Carmeuse grupacije se nalazi u Louvain la Neuve, u Belgiji, i prisutna je na oko 90 lokacija u 18 zemalja Zapadne i Istočne Evrope, Severne Amerike, Azije i Afrike. Sa 4.000 zaposlenih, Carmeuse proizvede više od 13 miliona tona kreča i 33 miliona tona krečnjaka i agregata godišnje. Glavna tržišta Carmeuse-a su industrije gvožđa i čelika, građevinska industrija i životna sredina. Osnovne vrijednosti kompanije su dugoročnost, kvalitet, odgovornost, efikasnost i poštovanje.\nNastavak aktivnosti na Prvoj transverzali


- Da li nas je Kina pitala da li je u redu da devalvira svoju valutu i napravi veliki vojni kompleks? Mislim da nije - napisao je Tramp.\nOn je prošle sedmice umalo izazvao veći diplomatski skandal jer je razgovarao direktno sa predsednikom Tajvana. Kina je zbog tog neuobičajenog poziva uložila protest Americi.\nSAD su i ranije kritikovale Kinu zbog devalvacije juana, smatrajući da se time daje nepoštena prednost kineskim izvoznicima, prenosi Bi-Bi-Si.\nPekingu je poručeno da treba da prestane sa teritorijalnim pretenzijama na ostrva i morske grebene koje za sebe želi još nekoliko zemalja u Južnom kineskom moru. Vašington je poslao ratne brodove u to područje.\nTramp je upravo napravio svoju dosad NAJVEĆU GREŠKU\nKina tvrdi da njene pretenzije na ostrva imaju civilne svrhe.\nTrampov telefonski razgovor sa tajvanskom predsednicom Caijem Ing-Venom bio je prvi slučaj da jedan izbarani američki predsednik stupi u direktan kontakt sa tajvanskim liderom od 1979. godine, kada su odnosi dve zemlje formalno raskinuti.\nBela kuća je saopštila da taj telefonski razgovor nije nagoveštaj promjene višedecenijske politike priznavanja "jedne Kine".\nTrampov izabrani potpredsednik Majk Pens pokušao je da umanji značaj telefonskog poziva izjavom da želi da poruči kolegama u Kini da je to bio "samo trenutak ljubaznosti".\nOKRŠAJ DIVOVA Kina koristi pandemiju da pojača vojni pritisak na spornoj teritoriji, ali Amerika im zbog toga RADI O GLAVI\nNA SLOBODI ZBOG POLITIKE Priznao ubistvo devojke, a suđeno mu za pranje novca


Z. Milivojević: Da li osovina Berlin-Pariz centralizuje EU - Novi Standard\nZ. Milivojević: Da li osovina Berlin-Pariz centralizuje EU\nPeriod koji sledi biće ključni test za rasplet u EU, ali i elemente na kojima se manifestuje liderstvo osovine Berlin-Pariz, što će značajno odrediti i srpski evropski put\nIzlazak Velike Britanije iz EU u kombinaciji sa problemima u transatlanskim odnosima, produženim delovanjem krize evrozone i unutrašnjih političko-intitucionalnih problema, nametnulo je potrebu definisanja daljeg puta EU. Globalna kriza sa pojavom COVID-19 i njegovim već neizbežnim posledicama, to je dodatno osnažila. Realno, u realizaciji konsolidovanja EU za naredni period postoje dve dileme i mogućnosti: prvo dodatno jačanje unutrašnje kohezije sa daljim odricanjem članica od suvereniteta u ekonomsko-političkoj sferi postojanja i funkcionisanja Unije; drugo jačanje mehanizama očuvanja Unije na bazi dostignutog nivoa ekonomsko-političkih integracija, jedinstvenog tržišta, usvojene i ugrađene pravne tekovine, ali kao zajednice nezavisnih država bez njihovog daljeg odricanja od suvereniteta u korist jednog centra.\nJoš u procesu izlaska VB i dilema daljeg postavljanja EU oko izbegličke krize, funkcionisanja institucija, politike proširenja i Makronove doktrine da unutrašnja konsolidacija EU ima prednost, iskristalisao se novi centar moći i odlučivanja u EU-osovina Berlin-Pariz na kojoj u suštini počiva glavni uslov opstanka EU u sadašnjim okvirima. To se manifestovalo i kod formiranja novih postizbornih institucija EU i glavnih kadrovskih rešenja, a kao rezultat frankonemačkih nagodbi. Kako je delovanje COVID-19 dodatno pogoršalo ekonomsko-političko stanje, ceo proces konsolidacije EU se značajno ubrzava u čemu vodeća uloga osovine Berlin-Pariz sve više dolazi do izražaja. Ako se ovo dalje bude razvijalo i potvrđivalo, može dovesti do svojevrsne „centralizacije” EU pod vođstvom te osovine, a test su tri važne aktivnosti EU, koje po mom mišljenju u ovom trenutku to ilustruju.\nPrvi je usvajanje (tokom pandemije u martu) nove metodologije za pristupne pregovore, a na bazi Makronove doktrine, uz odluku da se ipak otvore pristupni pregovori sa Albanijom i Severnom Makedonijom iz geopolitičkih interesa. Ovim je zadovoljen kako Makronov stav prema proširenju oličen u novoj metodologiji, tako i nemački da proširenje dobije novi impuls u kontekstu nove geopolitičke strategije gospođe Fon der Lajen, odnosno Komisije EU.\nDrugi je najnoviji predlog Merkel-Makron o prevazilaženju ekonomskih posledica pandemije sa anagažovanjem 500 milijardi evra na način koji bi podrazumevao solidarno učešće svih članica EU. Ovaj predlog predstavlja poseban test za poziciju i ulogu osovine Berlin-Pariz iz dva veoma važna razloga. Prvi je otpor grupe članica (Austrija, Holandija, Danska, Švedska) koje ekonomski dobro stoje i ne žele da svojom pozitivnom aktivom bespovratno pokrivaju velike dugove članica na jugu EU. Drugi je unutrašnji otpor u Nemačkoj koji predvodi Ustavni sud svojom odlukom da ceo predlog treba odgovarajuće pravno i proceduralno obrazložiti. Važan elemenat je i stav u predlogu prema „ekonomskom suverenitetu” EU, što ilustruje aktuelno stanje transatlanskih odnosa i strategiju tandema Merkel-Makron za povratak EU na globalnu scenu, što je dodatni delikatni test za ovaj tandem.\nTreći i za nas najinteresantniji je inicijativa Berlina i Pariza koju su 24. maja pismom pokrenuli ministri spoljnih poslova Mas i Le Drijan u ime svojih vlada. Polazna osnova je virus korona koji je „doneo rizik pooštravanja svih sukoba” odakle se „pojavljuju neki od naših starih konflikata i unutrašnjih nesuglasica” zbog čega EU mora da se menja. U kontekstu podvlačenja geopolitičkog značaja zapadnog Balkana na linijama nedavne Zagrebačke deklaracije, pitanje KiM je posebno naglašeno ocenom da „nerešena situacija između dve zemlje (Srbije i tzv. Kosova) ostaje faktor destabilizacije za ceo zapadni Balkan, a time za celu Evropu ima bezbednosni značaj.” Zato je „krajnje vreme za ponovno pokretanje dijaloga” pod posredovanjem EU (Lajčak i dr.).\nIz pisma je jasno da osovina Berlin-Pariz preuzima inicijativu i podvlači da su zapadni Balkan i kosovsko pitanje nadležnost EU i da rešenje treba tražiti pod njenim okriljem i posredovanjem uz tretman dve strane kao dva ravnopravna subjekta, dakle priznanjem Kosova, što nije stav svih članica. Pokušaj pariranja SAD je jasan što ilustruje jasan stav da je ZB pitanje za EU, kao i podrška Kurtiju i njegovoj metodologiji rešavanja problema. Međutim mora se imati u vidu da bez SB OUN i stava Srbije statusno rešenje KiM na međunarodnopravno valjan način nije moguće. Sasvim je sigurno i bez SAD koje svoje učešće i uticaj neće izuzeti bar zbog globalnog interesa, Rusije i Kine i „bezbednonog značaja(KiM) za celu Evropu”, čak i ako u novembru u SAD dođe do promene administracije.\nAko se osovina Berlin-Pariz na način kako nastupa u ovim akcijama potvrdi kao lider EU, razrešenje dilema o daljem razvoju EU ide u pravcu opcije sa nastojanjem da jača to liderstvo i time unutrašnja kohezija uz dalja odricanja članica od suvereniteta. Aktuelni globalni odnosi u multipolarnom svetu i posebno transatlanski ne ostavljaju puno prostora za uspešan razvoj EU na ovim linijama. Period koji neposredno sledi biće u tom smislu ključni test za rasplet u EU, ali i elemente na kojima se sada manifestuje liderstvo osovine Berlin-Pariz, što će značajno odrediti i srpski evropski put.\nAutor Zoran Milivojević\nNaslovna fotografija: REUTERS/Eric Vidal\nIzvor Politika, 01. jun 2020.\nPreporučujemoCOVID-19Angela MerkelBerlinEvropska UnijaEmanuel MakronEUZoran MilivojevićKoovo i MetohijaNemačkaParizFrancuska


Knežević: DF će podneti interpelaciju o radu „krvavog ministra“ Raška Konjevića\nPredsednik Demokratske narodne partije (DNP) i jedan od lidera Demokratskog fronta (DF) Milan Knežević, kazao je da nije prisustvovao sednici Veća za nacionalnu bezbednost jer, kako kaže, nije hteo da daje legitimitet izboru Raška Konjevića za koordinatora svih službi bezbednosti.\n– U životu i u politici se uvek treba rukovoditi principima. Identičan stav i odnos sam imao i prema poslednje zakazanim sednicama Veća za nacionalnu sigurnost, koje je sazivao bivši premijer Zdravko Krivokapić želeći da u tom trenutku kroz zloupotrebe službenog položaja i prevlast u bezbednostom sektoru, ostane još koji dan duže na svojojoj funkciji naveo je Knežević.\nOn je upitao da li treba podsećati da su Raško Konjević, Ranko Krivokapić i Draginja Vuksanović Stanković poraženi na izborima u avgustu 2020. godine\n– Treba li podsećati da su u izbornoj kampanji javno, glasno i jasno saopštavali da će praviti postizobrne koalicije i aranžmane sa Milom Đukanovićem i DPS-om i treba li na kraju podsećati da su zbog te svoje politike osvojili dva mandata. Dva mandata koja su dovela do sukoba u SDP-u, koji i dan danas traje, jer i Raško Konjević i Ranko Krivokapić kao novopečeni ministri, na svaki način pokušavaju opstruirati i zaustaviti Draginju Vuksanović u njonoj nameri da bude predsednički kandidat za izbore 2023. godine i vođa tzv. „Belvederskog bloka“. Ulazak Raška Konjevića i Ranka Krivokapića u Vladu Dritana Abazovića nije rezultat narodne volje. To je rezutlat čajanki i dugočasovnih i dugodnevnih razgovora u atlanskom klubu kojim je do skoro upravljao Savo Kentera iz Momišića, uz prisustvi nekoliko visokih funkcionera CIA-e i ambasadora Zapadnih zemalja. Na tim sastancima je dogovreno da Ranko Krivokapić iz švercovane penzije postane ministar spoljnih poslova, a Konjević ministar odbrane, kako bi se već sad počela stvarati jedna anticrnogorska, antisrpska i antidemokratska osovina protiv tekovina 30. avgusta i izborne volje građana. Upravo je u tom atlanstkom klubu na predlog Ranka Krivokapića, Savo Kentera izabran za vršioca dužnosti ANB-a i gola je neistina da je Savo Kentera izabran na sjednici Vlade, jer je odluka o njegovom iemnovanja donesena u atlantskom klubu uz prisustvo zapandih ambasadora i visokih oficira CIA-e kazao je Knežević.\nOn je naveo da su „tri K“, Konjević, Krivokapić i Kentera, započeli „reforme“ u ANB-u kroz imenovanje na načelničke pozicije Miloša Vujisića, Dejana Tomovića, Danila Grozdanića, Aleksandre Saške Samardžić, a kao vrhunac imenovanja je i novi načelnik kontra-obaveštajne zaštite Drago Spičanović i načelnik obaveštajnog sektora Rašo Ivanović.\n– Bolje da su bagerima Bemaxa srušili ANB, nego što je došlo do ovih imenovanja kojima su kumovali i dali direkte naloge Savu Kenteri, Raško Konjević i Ranko Krivokapić. Zato želim pred čitavom cronogrskom javnošću da pozovem premijera Crne Gore da iskoristi svoje mehanizme i provjeri da li je Miloš Vujisić preko jednog člana svoje familije povezan sa ogrankom Kavačkog klana u Beogradu. Da li je načelnik obavještajnog sekotra Rašo Ivanović posebno nagrađen tim imenovanjem, jer je bio insajder svih tekstova koje je objavljivalo jedno režimsko štampano glasilo. Da li je Raško Ivanović jednom članu Odbora za bezbjednost i odbranu svakodnevnu referisao šta se dešava u ANB-u uz jutarnju kaficu i da li je jedan visokopozicionirani funkcioner tužilaštva lobirao za imenovanje i pozicioniranje Raša Ivanovića za mesto načelnika u obaveštajnom sektoru. Da li je ovaj Drago Spičanović, osim što mu se Milo Đukanović javio kao Bog, imao ili ima neke veze sa švercom cigareta u Luci Bar? Da li je ovaj Danilo Grozdanić bio osumnjičen kao glavni operativac u protivzakonitom prisluškivanju mitropolita Amfilohija i njegovom praćenju bez ikakvog naloga? Da li je ovaj Dejan Tomović, ako se bude vratio na mesto načelnika tehnike, u stvari čovek za čijeg su se bivšeg mandata vršila sva nelegalna prisluškivanja telefona i koji je mora dati nalog da se ta prisluškivanja rade? Da li je taj Dejan Tomović po nalogu Dejana Preuničića obrisao sve tragove iz prisluškivanih telefona prije oktobra 2020. godine i da li je tačno da u sistemu ne postoji nijedan trag rada za praćenje mobilne telefonije nakon oktobra 2020. godine? Da li je ova Aleksandara Saška Samardžić, koja je bila u sektoru analitike, po nalogu Dejana Peruničića istovremeno bila i zadužena da sastavi sva pisma pod pseudonimo „profesionalac“? Sve su ovo pitanja na koja mora da se dobije dogovor i zbog ugroženog bezbednosnog sistema u Crnoj Gori, ali i zbog brutalnih zloupotreba ANB-a i u ovom periodu kada je na njenom čelu Savo Kenterea i u periodu kada je bio Dejan Vukšić, a posebno u periodu kada je bio Dejan Peruničić, koji se već suočava sa nekoliko sudskih procesa ali nikako da se pojavi u sudu istakao je Knežević.\nZato, u ime DF-a, najavio je da će taj Klub poslanika doneti i predložiti na potpisi ostalim klubovima poslanika koji imaju siti odnos prema ovoj problematici, „interpelaciju Raška Konjevića u bezbednosnom sektoru“.\n– Više je nego očigledno da je Raško Konjević zajedno sa Rankom Krivokapićem, koristeći Sava Kenteru, otpočeo privatizaciju ANB-a, ali istovremeno i njenu eroziju i urušavanje. Pošto neke kolege intezivno najavljuju parlamentarne istrage oko Belvedera, kao da se radi o Vučjem Dolu, Fundini ili Bregalnici i mi ćemo da najavimo parlamentarne istrage o dešavanjima iz 2015. i 2016. godine, posebno iz 24. oktobra 2015 godine, kada je tada krvavi ministar unutrašnjih poslova Raško Konjević, komandovao akcijom razbijanja mirnih protesta DF-a i slobodnih građana koji su tražili prelaznu Vladu. Tražićemo parlamentarnu istragu i o tome ko je i kako montirao državni udar ne bi li se ukrala pobeda DF-u, smanjila izlaznost, kako bi DPS, uz pomoć svojih satelita, obnovila vlast i otpočela jednu sudaniju o onima koji su se borili za demorkratiju i slobodne izbore kazao je Knežević.\nOn je istakao da svi koji misle da će moći kroz zloupotrebu institucija da realizuje svoje političke ciljeve će naići na ozbiljan otpor DF-a.\n– Neka niko ne sumnja u našu privrženost i spremnost da kroz vaninstitucionlane metode delovanja srušimo ovakvu Vladu koja je nastala u atlanstkom klubu uz nadzor visokih oficira CIA-e i zapadnih ambasada, stvarajući od Crne Gore protektora i koloniju, koja polako gubi svoj civilizacijski, duhovni i društveni identite. Spremni smo na svaki vid institucionalne borbe i čekamo okidač za početak te borbe. Naravno, pružamo ruku saradnje i saveza svim političkim subjektima koji žele da se vaninstitucionalno suprotstavimo ovakvim anomalijama koje psotaju pravilo i naravno svim slobodoumnim građanima, pokretima, nezavisnim intelektualcima i onima kojima je poštovanje Ustava i Zakona na prvom mestu kazao je Knežević.\nKnežević je dodao da će DF podneti interpelaciju o radu Raška Konjevića i inicirati parlamentarne istrage o dešavanjima u 2015. i 2016. godini, „sa posebnim osvrtom na ulogu „krvavog ministra“ MUP-a Raška Konjevića, aktuelnog predsednika države Mila Đukanovića, bivšeg premijera Duška Markovića i bivšeg predsednika Skupštine Ranka Krivokapića“.\n– Niti smo zaboravili, niti smo oprostili, niti ćemo odustati, a najmanje ćemo se povući pred njima zaključio je Knežević.


VUČIĆ: Odgovor na zahtev da se uskladimo sa EU o sankcijama Rusiji za 48 sati - Naša Borba\nPredsednik Srbije Aleksandar Vučić izjavio je danas da će Srbija u narednih 48 sati odgovoriti na zahteve da se uskladi sa odlukom EU o uvođenju sankcija Rusiji.\n„Ali za razliku od mnogih njihovih stavova, naši će biti zasnovani na poštovanju međunarodnog javnog prava i apsolutno principijelni i neće se razlikovati u odnosu na ono što smo govorili 2000. i 2015. godine i danas“, naglasio je Vučić.\nPodsećamo, portparol EU Peter Stano izjavio je prethodno da će Evropska unija reagovati sankcijama na rusko kršenje međunarodnog prava i da od država u procesu pristupanja očekuje da se usklade sa odlukama Brisela.\n„Srbija će nastojati da sačuva svoje interese“\nVučić je rekao i da će Srbija nastojati da sačuva svoje interese, iako se „to mnogima ne dopada“. Vučić, koji boravi u radnoj poseti Španiji, rekao je da je sa španskim zvaničnicima razgovarao i o Ukrajini, i da je on istakao važnost poštovanja međunarodnog prava.\nZa Srbiju je važno da sačuva mir i ekonomsku stabilnost i „ne pada nam na pamet da budemo deo nekih širih ratova“, rekao je Vučić.\nIstakao je da je tokom razgovora sa domaćinima ukazao na brojne nelogičnosti i licemerja koje postoji u međunarodnoj politici kada je reč o ukrajinskim oblastima, sa jedne strane, i Kosova i Metohije sa druge strane.\nSrbija će uvek moći da računa na Španiju, i ona je veoma važna za Srbiju, rekao je Vučić i naglasio da Madrid neće priznati Kosovo.\nVučić je razgovarao sa španskim premijerom Pedrom Sančesom i španskim kraljem Felipeom VI a potpisan je i ugovor o kupovini dva vojna transportna aviona C-295 Casa kompanije „Erbas“.\nSve što je danas dogovoreno je od izuzetne važnosti za vojsku Srbije, rekao je on.\nOn je rekao da postoji zainteresovanost španskih privrednika za ulaganje u Srbiju i najavio veliki biznis forum koji će biti održan u oktobru u Beogradu.\nTrgovinska razmena dve zemlje raste i sada je 812 miliona evra godišnje a raste i izvoz iz Srbije, naveo je Vučić.\n„Nemačka šefica diplomatije dobrodošla u Srbiju“\nOn je rekao i da je dolazak u Srbiju najavila ministarka spoljnih poslova Nemačke Analena Berbok, da je to važna zemlja i da su njeni predstavnici uvek dobrodošli.“To je važna zemlja, najvažniji i najveći naš partner u Evropi i uvek su dobrodošli“, rekao je Vučić novinarima u Madridu, gde je u jednodnevnoj poseti.\nOn je podsetio da ne postoji niko u svetu od najvažnijih zvaničnika koga nije sreo i pred kojim nije bio iskren i otvoren „uvek štiteći interese Srbije“ i da će tako učiniti i na tom sastanku.\nPortal Nova.rs javio je danas da nemačka šefica diplomatije planira posetu Srbiji u okviru diplomatske turneje kada bi pored Srbije trebalo da poseti i Bosnu i Hercegovinu i Kosovo.\nNavedeno je da će ona za manje od dve nedelje posetiti Srbiju ukoliko situacija izmedju Rusije i Ukrajine dodatno ne eskalira.\nPrethodni tekstPorfirije u Vučićevoj kampanji, a zabranio vladikama da pričaju o politici\nSledeći tekstPrvi snimci eksplozija u Ukrajini


Hyundai i20 stiže u Ženevu - prve skice - Automagazin\nNa predstojećem autosalonu u Ženevi, Hyundai bi modao prvi put javnosti pokazati novi gradski hatchback - i20. Biće to prvi evropski model, koji će nositi novi dizajnerski jezik pod nazivom Sensuous Sportiness.\nIz kompanije Hyundai javljaju, da novi dizajnerski koncept predstavlja optimalan spoj idealnih proporcija, stila i tehnologije. Na skicama primećujemo, da će novi i20 imati oštrije dizajnerske linije, sa agresivno dizajniranim branicima i maskom hladnjaka. Sveukupno će automobil odavati dinamičniji utisak, ali treba uzeti u obzir da na skicama automobili uvek izgledaju atraktivnije od serijskog automobila.\nPored kvalitetnijih materijala u enterijeru, Hyundai ističe da će novi i20 imati odličnu konektivnost i multimediju. Više informacija očekujemo na predstojećem autosalonu u Ženevi.


Razvijanje međuregionalne saradnje u ženskom preduzetništvu - Fondacija 021 | neprofitna organizacija\nPočetna » Vesti » Razvijanje međuregionalne saradnje u ženskom preduzetništvu\nProjekat „Razvijanje međuregionalne saradnje u ženskom preduzetništvu“ je usmeren ka umrežavanju aktera koji se bave ženskim preduzetništvom u regionu (Vojvodina, Republika Srpska, Hrvatska, Mađarska i Rumunija) sa ciljem ekonomskog osnaživanja žena i razvoja preduzetničke delatnosti.\nU okviru projekta će biti organizovani radni sastanci na kojima će učesnice razgovarati o položaju preduzetništva u regionu, osnovnih problema sa kojima se preduzetnice suočavaju i isticati primere, programe dobre prakse. Na radnim sastancima će učestvovati preduzetnice, poslovne žene, predstavnice civilnog i državnog sektora koje se bave preduzetništvom. One na najbolji način promatraju trenutne prilike i izazove za razvoj ženskog preduzetništva.\nProjekat će podržati organizovanje otvorenih sesija na kojima će zainteresovane za preduzetništvo moći da slušaju o primerima dobre prakse i razgovaraju o značajnim pitanjima za pokratnje sopstvenih poslova.\nProjekat je podržan od strane Pokrajinskog sekretarijata za međuregionalnu saradnju i lokalnu samoupravu.


Kopaonik - infoKOP - Nova procedura za kupovinu dečije ski karte\nNova procedura za kupovinu dečije ski karte\nJP „Skijališta Srbije“ obaveštava sve korisnike usluga da zbog učestalih zloupotreba dečijih ski karata od 15. februara 2008. godine uvodi novu proceduru za kupovinu dečijeg ski pasa.\nPratioci maloletnog deteta, za koje se kupuje ski karta, od sutra će biti u obavezi da popune izjavu o godištu deteta za koje kupuju ski kartu. Za ski kartu, po novoj proceduri, biće obavezna slika deteta, ime i prezime, kao i godina rođenja.\nJP „Skijališta Srbije“ uvodi ovu proceduru zbog sprečavanja zloupotreba i poboljšanja usluga koje pruža.\n16.02.2008 | 15:03\nsamo produzuju proceduru,i usporazaju rad.nemozes da kupis kartu sat vremena koje normalno placas


Jovanović: Nisam učestvovao u razgovorima o postizbornoj koaliciji za formiranje vlasti u Beogradu - 07.04.2022, Sputnik Srbija\nJovanović: Nisam učestvovao u razgovorima o postizbornoj koaliciji za formiranje vlasti u Beogradu\nPredsednik Demokratske stranke Srbije Miloš Jovanović kaže da nije učestvovao u razgovorima o postizbornoj koaliciji za formiranje vlasti u Beogradu, i da bi to... 07.04.2022, Sputnik Srbija\nOn je za Tanjug rekao da su predstavnici koalicije NADA, koju predvodi, bili na sastanku opozicije povodom gradskih izbora, gde se, kako je naveo, razgovaralo o tehničkim stvarima, o prigovorima i rokovima za njih, i na koliko biračkih mesta valja ponoviti izbore i da li je bilo nekih nepravilnosti.On je naglasio i da su u toku izbornog dana i noći svi u suštini već znali da nije bilo većih nepravilnosti koji bi mogli da ugroze legitimitet izbora.On je rekao i da onaj ko bude mogao, kako je formulisao, da "namakne većinu",a po njegovom mišljenju tome je bliža dosadašnja vladajuća koalicija, neće imati lak posao da vodi grad sa takvom minimalnom većinom.Lider DSS-a je podržao stav predsednika Stranke slobode i pravde (SSP) Dragana Đilasa, koji je izjavio da je spreman da razgovara predsednikom Srbije Aleksandrom Vučićem, kao nešto "prilično odgovorno i normalno" i naglasio da u tome treba da učestvuju svi relevantni politički činioci u novoj gradskoj skupštini kako bi se spustile tenzije.Na pitanje da li je koalicija koju predvodi taj "tas na vagi", koji može da opredeli novu vladajuću koaliciju i da li zbog toga oseća posebnu odgovornost, Jovanović je rekao da iako su se tome nadali, to se nije desilo, ali da svakako mogu da budu jedan od odlučujućih faktora zbog koalicionog potencijala koji poseduju."Idemo ka opozicionom statusu u Gradskoj skupštini i Narodnoj skupštini Republike Srbije ,ne zato što mi volimo da budemo opozicija, mi smo ostvarili dobar rezultat, ali on nije toliko dobar da možemo da suštinski utičemo na političke odluke i sprovodimo naš program", naglasio je Jovanović.On je rekao da su građani na izborima ipak potvrdili dosadašnju vladajuću većinu i da su ovo bili izbori kontinuiteta, a da su dve stranke koje su okosnica vlasti od 2012. dobile najveće poverenje i da je logično da one nastave tu saradnju za šta imaju dovoljnu većinu."One mogu malo da to obogate, da začine ali nije nam ideja da budemo začin ili šlag na torti već da možemo zaista da utičemo, a to dolazi od građana,treba nam više njihovog poverenja u narednom periodu", poručio je lider DSS-a, uz napomenu da je na osnovu svega navedenog logično da se za svoje ideje bore u narednom periodu kao opozicija.\n© Tanjug / SAVA RADOVANOVICPredsednik Demokratske stranke Srbije i jedan od lidera koalicije NADA Miloš Jovanović\nPredsednik Demokratske stranke Srbije Miloš Jovanović kaže da nije učestvovao u razgovorima o postizbornoj koaliciji za formiranje vlasti u Beogradu, i da bi to bilo neozbiljno pre konačnih rezultata izbora za gradsku skupštinu, ali da oni idu ka opozicionom statusu.\nOn je za Tanjug rekao da su predstavnici koalicije NADA, koju predvodi, bili na sastanku opozicije povodom gradskih izbora, gde se, kako je naveo, razgovaralo o tehničkim stvarima, o prigovorima i rokovima za njih, i na koliko biračkih mesta valja ponoviti izbore i da li je bilo nekih nepravilnosti.\nOn je naglasio i da su u toku izbornog dana i noći svi u suštini već znali da nije bilo većih nepravilnosti koji bi mogli da ugroze legitimitet izbora.\n"Rešeno je da se na pet biračkih mesta ponove gradski izbori, to je nekih 7.000 glasova, i nema tu neke velike rasprave, važnija je konstatacija da se Beograd podelio", izjavio je Jovanović.\nOn je rekao i da onaj ko bude mogao, kako je formulisao, da "namakne većinu",a po njegovom mišljenju tome je bliža dosadašnja vladajuća koalicija, neće imati lak posao da vodi grad sa takvom minimalnom većinom.\nLider DSS-a je podržao stav predsednika Stranke slobode i pravde (SSP) Dragana Đilasa, koji je izjavio da je spreman da razgovara predsednikom Srbije Aleksandrom Vučićem, kao nešto "prilično odgovorno i normalno" i naglasio da u tome treba da učestvuju svi relevantni politički činioci u novoj gradskoj skupštini kako bi se spustile tenzije.\nNa pitanje da li je koalicija koju predvodi taj "tas na vagi", koji može da opredeli novu vladajuću koaliciju i da li zbog toga oseća posebnu odgovornost, Jovanović je rekao da iako su se tome nadali, to se nije desilo, ali da svakako mogu da budu jedan od odlučujućih faktora zbog koalicionog potencijala koji poseduju.\n"Idemo ka opozicionom statusu u Gradskoj skupštini i Narodnoj skupštini Republike Srbije ,ne zato što mi volimo da budemo opozicija, mi smo ostvarili dobar rezultat, ali on nije toliko dobar da možemo da suštinski utičemo na političke odluke i sprovodimo naš program", naglasio je Jovanović.\nOn je rekao da su građani na izborima ipak potvrdili dosadašnju vladajuću većinu i da su ovo bili izbori kontinuiteta, a da su dve stranke koje su okosnica vlasti od 2012. dobile najveće poverenje i da je logično da one nastave tu saradnju za šta imaju dovoljnu većinu.\n"One mogu malo da to obogate, da začine ali nije nam ideja da budemo začin ili šlag na torti već da možemo zaista da utičemo, a to dolazi od građana,treba nam više njihovog poverenja u narednom periodu", poručio je lider DSS-a, uz napomenu da je na osnovu svega navedenog logično da se za svoje ideje bore u narednom periodu kao opozicija.


RTCG - Radio Televizija Crne Gore - Nacionalni javni servis :: Politika :: Pravno nasilje Jokića nezabilježeno u istoriji CG\nDPS PORUČUJE 24. 06. 2019. 18:05 >> 19:23 5\nPravno nasilje Jokića nezabilježeno u istoriji CG\nDemokratska partija socijalista (DPS) danas je najoštrije osuđuje, kako su kazali, zloupotrebu ovlašćenja, opštinske imovine i kršenje zakonskih normi čelnika opštine Kotor.\nIz DPS su kazali da su predsjednik Opštine Vladimir Jokić i predsjednice Skupštine opštine Dragica Perović zapečatili salu SO i protivno volji većine odbornika spriječili održavanje zasijedanja lokalnog parlamenta.\nOcjenjuje se da zabranom pristupa prostorijama koje su dom svih odbornika koje su izabrali Kotorani, Perovićeva i Jokić pokazuju očiglednu namjeru da spriječe funkcionisanje lokalne uprave i time onemoguće osnovno funkcionisanje političkog života u opštini, iako svjesni da su poodavno manjina.\n"Po njima, ako nijesu vlast, ne mora biti ni lokalne uprave, ni Kotora! Današnji čin pečaćenja ulaznih vrata sale u palati Bizanti rezultat je njihove grčevite borbe za očuvanje funkcija koje gube, s čime nikako da se pomire", kazali su iz DPS-a.\nPrema njihovim riječima, pravno nasilje koje Jokić i Perovićeva u Kotoru sprovode nije zabilježeno u istoriji Crne Gore.\n"Zbog ovakve besprizorne zloupotrebe ovlašćenja, DPS će podnijeti krivične prijave protiv Vladimira Jokića i Dragice Perović i tražiti od nadležnih pravosudnih organa da zaustave nasilje vlastodržaca koji više nemaju većinu u Skupštini opštine", poručili su DPS-a.


Otvaranje Kuće na Ravnom Bregu | Arhipelag\nOtvaranje Kuće na Ravnom Bregu\nSutra u Mokrinu počinje rezidencijalni boravak značajnih pisaca iz Jugoistočne Evrope Kuća na Ravnom Bregu.\nPrvi učesnici programa rezidencijalnog boravka Kuća na Ravnom Bregu su aktuelna dobitnica Evropske nagrade za književnost Jelena Lengold, čitani hrvatski pisac Ante Tomić, čije su pojedine knjige pretočene u poznate filmove, jedan od najznačajnijih slovenačkih pisaca srednje generacije Dušan Čater, poznati pisci iz Bosne i Hercegovine Nenad Veličković i Muharem Bazdulj, jedan od najzanimljivijih glasova nove mađarske književnosti Đerđ Serbhorvat i Aleksandar Prokopiev, jedan od najprevođenijih savremenih makedonskih pisaca.\nOvogodišnji ciklus rezidencijalnog boravka pisaca u Kući na Ravnom Bregu traje od 25. avgusta do 25. septembra. Ovi pisci će 13. septembra imati zajedničko književno veče u Velikoj sali Doma omladine u Beogradu.\nUčesnici programa rezidencijalnog boravka Kuća na Ravnom Bregu imaće tokom mesec dana više susreta sa medijima i sa piscime iz Srbije, a polovinom septembra u njihovu čast u Mokrinu će biti predstavljena antologija Starost koju su priredili David Albahari i Srđan V. Tešin.\nRezidencijalni boravak značajnih pisaca iz Jugoistočne Evrope Kuća na Ravnom Bregu organizuje Preduzeće Terra Panonica u saradnji sa Izdavačkom kućom Arhipelag.\nKuća na Ravnom Bregu nalazi se u Mokrinu i predstavlja deo jedinstvenog kulturno-turističkog kompleksa na nekadašnjem imanju porodice Novakov. Za projekat „Kuće na Ravnom Bregu“ mladi arhitekti okupljeni u neformalnoj grupi Autori dobili su nagradu za najbolje arhitektonsko delo u 2011. godini. Na 33. salonu arhitekture Autori su prezentovali sajber kuću u Mokrinu koja je deo ovog kompleksa.\nKuća na Ravnom Bregu je rezidencijalni boravak koji obezbeđuje odlične uslove za rad pisaca po pozivu koji pišu ili završavaju svoju novu knjigu. Ključni cilj rezidencijalnog boravka Kuća na Ravnom Bregu jeste prepoznavanje, profilisanje i međunarodno promovisanje književnosti koje nastaju u Jugoistočnoj Evropi, ali i oblikovanje ovog rezidencijalnog boravka u domaćim i u međunarodnom okvirima kao prepoznatljive tačke kreativnosti i važnog dela evropske kulturne mreže rezidencijalnih boravaka.\nPored rada na novim rukopisima, pozvani pisci u Kući na Ravnom Bregu treba da napišu po jednu priču na zadatu temu. Na taj način, svake godine će u Kući na Ravnom Bregu nastajati po jedna knjiga, a vremenom će od toga nastati čitava biblioteka knjiga posvećenih zanimljivim i važnim temama modernog doba. Tema pisaca koji učestvuju u ovogodišnjem rezidencijalnom boravku jeste Kuća na Ravnom Bregu, a knjigu njihovih priča na ovu temu objaviće početkom naredne godine Arhipelag. Pišući na zadatu temu, pisci prolaze kroz književnu avanturu oblikovanja zajedničke knjige, pri čemu ovogodišnja tema nije posvećena konkretnoj kući u Mokrinu u kojoj će boraviti mesec dana, već ideji kuće kao prostora intime i jedinstvenog osećanja mesta i vremena.


“Ne znaju se ni argumenti na osnovu kojih se došlo do visine najniže plate rada za 2008. godinu” – rekao je novinarima u Zvorniku Belenzada i naglasio da je predložena najniža plata i dalje niska, gledano sa aspekta troškova života i “svega onoga što život nosi sa sobom”.\nOn je upitao da li je predložena najniža plata ekonomska ili socijalna kategorija i koliko je ona stimulans da se radi i stvara nova vrijednost.\nBelenzada je zamjerio organizatorima sastanka što predstavnici Konfederacije sindikata RS nisu pozvani 11. septembra na razgovore sa Vladom RS, Savezom sindikata RS, Unijom udruženja poslodavaca i Saveza poslodavaca RS, kada je trebalo da se potpiše odluke o najnižoj plati za 2008. godinu u iznosu od 250 KM.\nOn je rekao da je iz medija saznao da taj sastanak nije ni održan zbog nedolaska predstavnika Unije udruženja poslodavaca RS i Saveza poslodavaca RS.\n“Želim da podsjetim Vladu RS da postoji i Konfederacija sindikata RS, a ne samo Savez sindikata RS” – rekao je Belenzada i naglasio da “u pregovore treba uključiti Konfederaciju sindikata kako bi se na najbolji način moglo sa više sagovornika doći do rješenja o minimalnoj plati za 2008. godinu”.\n“Konfederaciju sindikata RS pretežno čine sindikati iz privrede, odnosno radnici koji stvaraju novu vrijednost, a ne samo oni iz Saveza sindikata RS koji uglavnom troše novostvorenu vrjednost” – pojasnio je Belenzada.\nOn je istakao da ne zna razloge zbog kojih je Konfederacija sidikata RS zaobiđena u pregovorima o vrlo bitnom pitanju za radnike o visini najniže plate za 2008. godinu.


Uskoro stiže S-500 - Sputnjik Srbija\n20:14 18 Jun 2019\nUskoro stiže S-500\n10:49 13.04.2019 Preuzmite kraći link\nIzrada protivvazdušnog raketnog sistema S-500 „Prometej“ i niza perspektivnih radiolokacionih stanica se približava završnici, izjavio je za list „Crvena zvezda“ komandant protivvazdušne i protivraketne odbrane general-potpukovnik Jurij Grehov.\nGeneral je potvrdio da vojska očekuje da uskoro dobije protivvazdušne rakete komplekse srednjeg dometa S-350 „Vitjaz“. Prvi model treba da dobije naučni centar protivvazdušnih raketnih snaga Vojne akademije Vazdušno-raketnih snaga „Georgije Žikov“.\n„On je predviđen za odbranu administrativno-političkih centara, najvažnijih objekata i rejona države, vojnih snaga i objekata njihove pozadine od forsiranih napada sredstava vazdušnog napada protivnika, uključujući taktičkih i operativno-taktičkih balističkih raketa. U ovom trenutku, uspešno su završena državna testiranja tog kompleksa“, rekao je Grehov.\nOn je istakao da su S-35 „Vitjaz“ i S-500 „Prometej“ napravljeni na bazi savremenih domaćih komponenata sa maksimalnom automatizacijom svih procesa. Udeo savremenog protivvazdušnog raketnog i radiolokacionog naoružanja u ruskoj vojsci dostiže 70 odsto.


Prvi put održana trka "Beograd na pisti" - Sport - Dnevni list Danas\nPočetna » Sport » Prvi put održana trka „Beograd na pisti“\nPrvi put održana trka „Beograd na pisti“\nPrva trka „Beograd na pisti“ (Beg 5K Runway Run) održana je u noćas između na aerodromu „Nikola Tesla“ uz učešće oko 600 takmičara, prenosi RTS.\n0Piše: Danas Online 10. juna 2018. 12.59\nFoto: Twitter Andreas Akropotamos\nTrka od pet kilometara na deonici poletno-sletne i rulne staze, zbog koje beogradski aerodrom nije imao letove od ponoći i pet sati kasnije, jedinstven je događaj u regionu koji su organizovali aerodrom „Nikola Tesla“, Beogradski maraton i Grad Beograd.\nPobednik trke, koja se prvi put održava, bio je Nemanja Cerovac rezultatom od 16 minuta i devet sekundi, u ženskoj konkurenciji slavila je rekorderka Srbije na 800 i 1.200 metara Amela Terzić (19.30) i oni su prošli kroz vodeni luk koji se koristi samo u specijalnim prilikama.\nKako RTS istače sem trke, na Aereodromu je sem u trci moglo da se uživa uz muzički program kao u noćnim klubovima, čemu je prethodno doprineo i dolazak aviona sa ekspedicijom fudbalske reprezentacije Srbije na aerodrom „Nikola Tesla“, sa priprema za Mundijal iz Austrije, što je propraćeno ovacijama prisutnih.\n– Aerodrom „Nikola Tesla“ je deo svetskog vrha, zajedno sa 10 aerodroma poput onog u Njujorku, Frankfurtu i drugih. Ova trka biće tradicionalna, svetla je budućnost našeg aerodroma“, rekao je Vlaisavljević i zahvalio se na podršci države i Grada Beograda, prenosi RTS.\nAerodrom Nikola Tesla, trkaBeograd


VOJNA MOĆ Svijet u strahu od novog velikog sukoba\nIranci izašli na ulice zbog ubistva generala Kasima Sulejmanija\nKako će odgovoriti Iračani? Foto: AFP\nU maju prošle godine SAD je na Bliski istok poslao sistem "Patriot", koji služi kao odbrana od projektila kao i od letjelica.\nNakon velikog cyber-napada 2010. godine na iranska naftna postrojenja, Iran je počeo raditi na svojim "cyber-space" mogućnostima.\nIRGC navodno ima vlastitu "cyber-komandu" koja radi na trgovačkoj i vojnoj špijunaži.\nTakođer, "Microsoft" je 2019. godine rekao kako je grupa hakera iz Irana povezana s iranskom vladom targetirala kampanju za predsjednika SAD- i pokušala doći do profila zvaničnika američke vlade.\nIran Sjedinjene Američke Države\nZarif: Sjedinjene Američke Države nisu u stanju da stvore koaliciju u Zalivu\nDražen Jelenić podnio ostavku zbog masona


Francuska: Otvaranje skijališta najavljeno za 7. januar\nTanjug 12. decembra 2020. 07:53\nPARIZ – Francuska vlada će dozvoliti otvaranje skijališta 7. januara, ukoliko epidemiološka situacija to bude dozvoljavala, saopštio je juče pomoćnik ministra za spoljne poslove Žan-Batist Lemoan.\nOn je, nakon sastanka premijera Žana Kasteksa sa predstavnicima odmarališta, saopštio da će skijališta biti otvorena 7. januara, ukoliko stanje u vezi sa pandemijom to bude dozvolilo, preneo je Rojters.\nFrancuska je prošlog meseca počela sa ublažavanjem mera karantina uvedenih po drugi put od početka pandemije, ali je predsednik Emanuel Makron rekao da će skijališta ostati zatvorena do kraja godine, kako bi se zaustavio novi talas širenja virusa.\nTokom prvog talasa pandemije, neka skijališta postala su žarišta koja su ubrzala širenje virusa po Evropi.\nEvropske zemlje su u poslednjih nekoliko nedelja pokušavale da deluju složno po tom pitanju, a Francuska, u kojoj ima 250 ski centara, sprovešće nasumične provere na granicama kako bi sprečila da se građani zaraze na skijalištima u onim zemljama u kojima su otvorena.\nŠvajcarska je dozvolila otvaranje skijališta za domaće turiste, za razliku od Italije, Francuske i Nemačke koje ne žele da otvaraju ski centre tokom sezone praznika.\nFrancuski mlađi ministar za evropske poslove je u utorak rekao da se EU nada da će postići dogovor sa Švajcarskom u cilju postizanju ravnopravnosti po pitanju otvaranja skijališta.\nMinistar finansija Bruno Le Mer je juče rekao da će naredne godine biti izdvojeno 400 miliona evra pomoći za skijališta.\nBožić je i priđe petao ćurki i kaže joj:\n- Srećan Božić!


Fauči: Vakcina možda neće stvoriti kolektivni imunitet\nAnthony Fauci (Entoni Fauči) direktor američkog Nacionalnog instituta za alergije i zarazne bolesti, tokom on-line svedočenja senatskom Odboru za zdravstvo 12. maja 2020.\nViše od 500 hiljada ljudi u svetu umrlo je od Covid-19 i više od 10 miliona je zaraženo korona virusom otkako je Kina prijavila prve slučajeve bolesti u decembru 2019.\nDve trećine umrlih je u Evropi i Sjedinjenim Američkim Državama.\nStopa zaraze udvostručena je od 21. maja.\nU najteže pogođenim SAD-u, minister zdravlja Aleks Azar (Alex) je upozorio da ističu vreme i mogućnosti za zaustavljanje širenja virusa u zemlji.\nZabaleženo je tačno 500.390 smrtnih slučajeva širom sveta i 10.099.576 slučajeva zaraze u najmanje 188 zemalja i teritorija, navodi AFP na osnovu zvaničnih podataka prikupljenih do sinoć u 22.00.\nU Evropi je umrlo 196.086, a 2.642.897 osoba je zaraženo.\nSjedinjene Države imaju daleko najveći broj potvrđenih slučajeva na globalnom nivou, s više od 2,5 miliona zaraženih i 125.803 smrtnih slučajeva. Potom Brazil 1,3 miliona inficiranih i 57.622 preminulih.\nSlede Velika Britanija sa 43.550 smrtnih slučajeva i Italija sa 34.738.\nVeruje se da je broj preminulih i zaraženih veći, zbog različitih stopa testiranja i uzroka smrti, kašnjenja u izveštavanju i sumnji u prijave.\nNo, broj inficiranih se povećava za oko milion sedmično, upozorila je Svetska zdravstvena organizacija (SZO) prošle nedelje.\nZatvaranje barova u nekoliko američkih država\nU poslednja tri dana uzastopno broj zaraženih u SAD premašuje 40 hiljada. Tako je, kako javlja BBC, u Arizoni tokom juna zabeležen skok od 267 odsto inficiranih, od toga samo u nedelju 3,857.\nU SAD su najteže pogođene države na jugu i zapadu, gde su tamošnje vlasti prerano ukinule restriktivne mere u cilju pokretanja privrede.\nSAD: Više od 40 hiljada zaraženih u jednom danu\nZbog toga je demokratski guverner Kalifornije Gavin Njusam (Newsom) naredio ponovno zatvaranje barova u Los Anđelesu i još šest okruga na jugozapadu zemlje, koji su otvoreni 12. juna.\nNa tom području živi 13,5 miliona ljudi. Kalifornija je prethodno već uvela neke od restriktivnih mera, a vlasti u San Francisku su saopštile da će do obustaviti dodatno otvaranje ekonomskih aktivnosti.\nGuverner Floride Ron De Santis je izjavio da je došlo do "eksplozije" novih slučajeva zaraze – 9,585 u poslednja 24 sata, prenosi Gardijan. Kako prenosi ovaj list, mladi ljudi frustrirani nakon višemesečnih restriktivnih mera masovno su pohrlili na plaže i barove – često bez maski i ne vodeći računa o fizičkoj distanci.\nRaste strah u SAD-u od drugog vala korona virusa\nVlasti Majamija su saopštile da će plaže i barovi biti zatvoreni 4. jula, na Dan nezavisnosti SAD, i ceo taj vikend.\nVirus se "brzo i opasno širi", upozorio je republikanski guverner Teksasa Greg Abot (Abot).\n"Samo u poslednjih nekoliko sedmica, broj zaraženih se prosečno povećao sa dve na pet hiljada," izjavio je Abot. Zbog toga je naložio zatvaranje barova, dok će restoranima biti dozvoljeno da u zatvorenom prostoru rade sa 50 odsto kapaciteta.\nPelozi: Zakasnele mere\nPredsedavajuća Predstavničkog doma Kongresa SAD, i jedna od čelnica Demokratske stranke, Nensi Pelozi (Nancy Pelosi), koji je govorila u nedelju na zajedničkoj konferenciji za novinare sa Abotom, izjavila je da je obavezu nošenja maske u celoj zemlji, "odavno trebalo uvesti", ali da to nije učinjeno zbog protivljenje Donalda Trampa\n"Imamo najgori rekord na svetu nego bilo koja druga zemlja," dodala je Pelozi.\n"Koliko sam shvatila, Centar za kontrolu bolesti (CDC) je preporučio nošenje maski, ali nije zahtevao da to bude obaveza, da ne bi uvredili predsednika," kazala je Pelozi za ABC.\nPojačana testiranja i mjere zaštite oko Trampa\n"Predsednik treba da bude primer…Nije reč (samo) o vašoj zaštiti, već i zaštiti drugih i njihovih porodica," istakla je Pelozi.\nZdravstvene vlasti procenjuju da je broj zaraženih u SAD deset puta veći od potvrđenih slučajeva. Centar za kontrolu bolesti je saopštio prošle sedmice da je možda inficirano 20 miliona Amerikanaca.\nBela kuća ocenjuje da se situacija stabilizuje u većem delu zemlje.\nTako je potpredsednik SAD Majk Pens (Mike Pence) pohvalio u petak Trampovu administraciju za napredak u borbi protiv korona virusa, naglašavajući smanjenje broja nezaposlenih i poboljšanje u sektoru maloprodaje, prenosi BBC.\nMinistar zdravlja SAD: Ističu vreme i mogućnosti\nAmerički minister zdravlja Aleks Azar (Alex) je upozorio u intervjuu za NBC da ističu vreme i mogućnosti za zaustavljanje širenja virusa u zemlji. On je pozvao građane da se "odgovorno ponašaju" držeći se fizičke distance i nošenjem maske, naročito u najugroženijim područjima.\nOn je rekao da je većina zaraženih među mlađom populacijom – do 35 godina – i uglavnom je reč o asimptomatičnim, odnosno lakšim slučajevima, što predstavlja drugačiji izazov za vlasti u borbi protiv pandemije.\nI direktor CDC Robert Redfild (Redfield) je izjavio da je među zaraženima najviše mladih – između 18 i 34 godine –pre svega na jugu i zapadu zemlje.\nAzar smatra da su SAD sada u boljoj situaciji nego pre dva meseca, jer sprovode više testiranja i imaju širi spektar terapija na raspolaganju. Međutim, on je priznao da broj hospitalihovanih i umrlih može da se poveća u narednih nekoliko sedmica.\nFauči: Mnogi Amerikanci protiv nauke i vakcine\nGlavni američki epidemiolog Entoni Fauči (Anthony Fauci), izjavio je da bi bio zadovoljen vakcinom za korona virus koje je delotvorna od 70 do 75 odsto, ali da nepotpuna zaštita u kombinaciji sa činjenicom da se mnogi Amerikanci neće verovatno vakcinisati neće dovesti do zaustavljanja epidemije.\n'Izložite me COVID-u 19'\nPrema istraživanju CNN prošlog meseca svaki treći Amerikanac je kazao da ne želi da bude vakcinisan čak i ako to bude široko dostupno i jeftino.\n"Najbolje što smo ikad napravili je vakcina za ospice, što je bilo delotvorno u 97-98 odsto slučajeva. Bilo bi sjajno da dođemo do tih brojki, ali mislim da nećemo. Zadovoljila bi me vakcina koja će biti delotovorona od 70 do 75 odsto", rekao je Fauči, direktor Nacionalnog instituta za alergije i zarazne bolesti.\nStoga je po njegovom mišljenju malo verovatno da će se takvom vakcinom ostvariti kolektivni, odnosno imunitet "krda", jer veliki broj Amerikanaca ima negativan stav prema nauci, vlastima i imunizaciji.\n"Ko god misli da će to biti lako beži od realnosti. Biće veoma teško," upozorio je Fauči.\nOn je rekao da bi do kraja godine trebalo da budu spremne jedna ili dve vakcine.\nIndija: 20 hiljada inficiranih dnevno\nIndija je u poslednja 24 sata registrovala skoro 20.000 osoba zaraženih korona virusom, što je novi najveći broj za tu zemlju.\nU Indiji je tokom prošle nedelje došlo do skoka za skoro 100 slučajeva, saopštilo je tamošnje ministarstvo zdravlja.\nOd početka epidemije ukupno je potvrđeno 548.318 slučajeva, što je čini četvrtom najteže pogođenom državom na svetu posle SAD, Brazila i Rusije.\nPad broja zaraženih u Rusiji\nU Rusiji, gde je u toku glasanje za izmene Ustava, za poslednja 24 sata je registrovano novih 6.719 slučajeva infekcije korona virusom.\nTo je četvrti dan za redom da je registrovano manje od 7.000 novoinficiranih i najniže od 29. aprila, saopštio je krizni štab.\nPočelo ispitivanje antitela protiv COVID-19 na ljudima\n480p | 36,1MB\nOd početka epidemije registrovano je 641.156 zaraženih osoba, a po podacima štaba, umrlo je 9.166.\nOzdravila su za poslednja 24 sata 4.343 pacijenta, odnosno ukupno 403.430. Na lečenju je 228.560 pacijenata.\nU Moskvi, gde je najviše inficiranih, registrovana su 782 nova slučaja Covid-19, dok su od početka epidemije registrovana 220.853.\nRusija je na trećem mestu u svetu po broju inficiranih, posle SAD i Brazila.\n"Super subota" u Velikoj Britaniji\nBritanska vlada je upozorila da će možda morati da produži restriktivne mere u Lesteru za još dve sedmice u Lesteru zbog rasta broja zaraženih – 866 u poslednje dve sedmice, od ukupno 2,987, prenosi Gardijan.\nDžonson: Korona izazvala katastrofu\nIstovremeno, britanske vlasti ostaju pri planu o otvaranju pabova, restorana i frizerskih salona širom zemlje u subotu 4. jula, nazvane i "super subota".\nAnketa: Evropljani gube poverenje u SAD kao globalnog lidera\nPandemija korona virusa i načina na koji su reagovale američke vlasti, dovele su do velike promene u načinu na koji Evropljani doživljavaju globalnu ulogu zvaničnog Vašingtona.\nTako je prema istraživanju koje je naručio berlisnki Savet za spoljne odnose (ECFR), više od 60 odsto državljana Nemačke, Francuske, Španije, Danske i Portugalije izjavilo da su izgubili poverenje u SAD kao globalnog lidera.\nVećina Japanaca protiv Olimpijade 2021.\nViše od 50 odsto stanovnika Tokija smatra da ne treba održati sledeće godine Olimpijske igre u ovom gradu, koje su prvobitne bile predviđene na leto 2020, ali su odložene zbog pandemije.\nOni smatraju da igre treba dalje odložiti ili potpuno otkazati, rezultat je istraživanja koje prenosi Gardijan.


Osumnjičenim anarhistima oduzeti pasoši : Nadlanu.com\nOsumnjičenim anarhistima oduzeti pasoši\nBEOGRAD, 19. februara 2010. (Beta) - Anarhistima Radi Živanović i Davoru Biliću, osumnjičenima za ometanje pravde, oduzeti su pasoši i zabranjeno im je da napuštaju Beogad, rečeno je u petak agenciji Beta u Prvom osnovnom sudu u Beogradu.\nŽivanovićeva i Bilić pritvoreni su nakon što su prekjuče, tokom suđenja grupi od šest beogradskih anarhista, na staklenu ogradu iznad vrata sudnice na trenutak prislonili plakat sa natpisom "Anarhizam nije terorizam".\nUHAPŠEN ANARHISTA: Osumnjičen da je ostavio izmet ispred…\nNjima je nakon današnjeg saslušanja kod istražnog sudije izrečena mera zabrane napuštanja boravišta i oni moraju da se jave u nadležnu policijsku stanicu, rekla je agenciji Beta portparolka Prvog osnovnog suda u Beogradu Ivana Ramić.\nPrema njenim rečima, Prvo osnovno tužilaštvo u Beogradu podnelo je predog za preduzimanje istražnih radnji. Ramić je rekla da tužilaštvo nije ni predložilo određivanje pritvora za osumnjičene. Prethodno je Kampanja protiv političke represije zatražila da iz policijskog pritvora hitno budu oslobođeni anarhisti Rada Živanović i Davor Bilić.


Prvi u Rusiji: Čečenija dostigla kolektivni imunitet na koronu\nOn je dodao da će se efekti sticanja kolektivnog imuniteta u Čečeniji osetiti pred početak jeseni.Podsetimo, čečenske vlasti su uvele obaveznu vakcinaciju za državne službenike, zaposlene u sektoru trgovine i usluga, medija, obrazovanje, turizma i drugih sektora.\nNe može postojati kolektivni imunitet na virus koji ne postoji, ali postoji trovanje iz vazduha, preko namirnica i vode. Nije ovo pitanje medecine ,već inteligencije, ali vama to nije jasno...\nvakcinacija, čečenija, rusija\nČečenija je prvi region u Rusiji gde je ostvaren kolektivni imunitet na virus korona, jer je vakcinisano 60 odsto odraslog stanovništva, saopštio je ministar zdravlja Elhan Sulejmanov.\n„Čečenska Republika je prva postigla da bude vakcinisano 60 odsto odraslog stanovništva. Vrlo brzo unapredili smo tempo vakcinacije: ako se sećate obratio se šef republike posle čega su ljudi aktivno počeli da se vakcinišu. Od 909.000 odraslih stanovnika vakcinisano je 568.000 njih“, rekao je ministar novinarima.\nOn je dodao da će se efekti sticanja kolektivnog imuniteta u Čečeniji osetiti pred početak jeseni.\nPodsetimo, čečenske vlasti su uvele obaveznu vakcinaciju za državne službenike, zaposlene u sektoru trgovine i usluga, medija, obrazovanje, turizma i drugih sektora.


Rezultati od trećeg mesta: Japanci oduševili publiku - Bor 030\n30. oktobra 2020. | 00:27\nNaslovna Vesti Sport Rezultati od trećeg mesta: Japanci oduševili publiku\n17.7.2016. | 13:05\nFinalne utakmice vaterpolo turnira “Bor 2016” igralo je do sad šest reprezentacija koje su se borile za treće, peto i sedmo mesto.\nBronzano odličje osvojila je Italija, pobedivši Crnu Goru, rezultatom 11:8 (2:4, 2:2, 4:2, 3:0). Crnogorci su odlično započeli prvi period igre, ali je u nastavku procenat realizacije dobro postavljenih napada drastično opao, pogotovo u poslednjoj četvrtini.\nMeč za peto mesto igrale su reprezentacije Španije i Brazila, a publika je nedvosmisleno navijala i podržavala Brazil, s obzirom da će Slobodan Soro, nekadašnji reprezentativac naše zemlje, ovih Olimpijskih igra nositi kapicu ove južnoameričke države. Utakmica je završena zasluženom pobedom gostujućeg Brazila, rezultatom 10:9 (0:3, 4:1, 4:2, 2:3).\nUtakmica između Francuske i Japana završena je rezultatom 10:9 (4:1, 1:3, 3:2, 2:3), kojom je Francuska osvojila sedmo mesto na vaterpolo turniru “Bor 2016”. I pored toga što su Japanci bili autsajderi takmičenja, borski navijači tokom veoma neizvesne borbe bili su itekako glasni, navijajući za reprezentativce Zemlje izlazećeg sunca.\nU finalnom meču, danas od 13:30 časova, sastaće se selekcije Srbije i Grčke, koje su u prvom kolu kupa već ukrstile koplja. Srbi su u izuzetno napetom meču izvojevali pobedu, a pred revanš utakmicu kažu da će dati sve od sebe da taj uspeh ponove.\nBrazilci dominantni nad reprezentativcima Japana\nOve “Crvene ajkule” dolaze u Bor


Rat – Stranica 5 – Balkan Breaking News\n07/11/2018 - by Balkan Breaking News\n„S obzirom na to da Kina nastavlja eksploataciju sistema za protivvazdušnu odbranu S-300 i uzimajući u obzir isporuku najnovijih sistema S-400, otvaranje centra za servisiranje sistema za protivvazdušnu odbranu dugog dometa bilo bi logično i ekonomski pogodno“, konstatovao …\n06/11/2018 - by Balkan Breaking News\nKao primer se navode vežbe u Lenjingradskoj oblasti tokom kojih su se najnoviji sistemi radio-elektronske borbe „Silok“ suprotstavili bespilotnim letelicama. S obzirom na to da ruska vojska već dugo koristi radio-elektronska sredstva borbe, u oktobru …\nPutin otkrio glavnu prednost ruskog oružja u „beskrupuloznoj borbi“\n„Suštinski promenljivi uslovi u kojima mora da se trguje vojnom tehnikom zahtevaju da se prilagode poznati pristupi i razviju nove integrisane strategije u doglednoj budućnosti“, naglasio je Putin na zasedanju komisije za vojnotehničku saradnju. „Oslanjajući se na stečeno …\n„Završava se razrada perspektivnih sistema sposobnih za obavljanje zadataka do razdaljine od tri hiljade kilometara“, piše list. U članku se ističe da je u poslednjih šest godina formirano skoro 40 „bespilotnih“ vojnih jedinica i odreda. …\n„Aktivno sarađujemo sa Kinom u svim sredinama vojno-tehničke saradnje — kopno, vazduh i voda. Osim uspešne realizacije dva ugovora za S-400 i Su-35, imamo i mnoge druge projekte. Ne želim da ulazim u detalje, ali samo ću reći …\n05/11/2018 - by Balkan Breaking News\nKonkretno, autor članka je izdvojio sistem za ispaljivanje granata „ajnet“ na daljinsko upravljanje. On omogućava granatama da eksplodiraju u letu, čime se povećava područje uništavanja, a omogućava i borbu sa helikopterima. Pažnju novinara je privukao i višenamenski …


MIND MIX program - Udruženje poslovnih žena Srbije\nMIND MIX program\nNaša članica Tatjana Mamula Nikolić, vlasnica firme Act2B, u saradnji sa UPŽ Srbije održala je za sve zainteresovane članice Udruženja besplatne brainstorming sesije pod nazivom MIND MIX. U zavisnosti od veličine firme, poslovne liderke, menadžerke i vlasnice preduzeća formirale su dve radne grupe, koje razmenjuju iskustva prema unapred dogovorenom sistemu rada, proverenom u praksi u formi okruglog stola.\nKouč i trener Tatjana Mamula Nikolić, koja radi sa mnogim preduzećima i udruženjima, posebno se baveći oblastima liderskih i razvojnih veština za preduzetnike, lidere, žene u ruralnim sredinama, preduzetnice u oblasti proizvodnje organske hrane, mlade lidere, studente, ranjive skupine kao što su osobe starije od 45 godina i druge, organizujući interaktivne i aktivacione treninge, ovoga puta rad organizuje online, preko ZOOM aplikacije.\nTokom aprila organizuju se po dva modula za svaku grupu, a prvi od modula održan je danas.\nMIND MIX program koristi MASTERMIND koncept i predstavlja proces zajedničkog rada, primenom brainstorming-a, brainwriting-a, svaka preduzetnica preuzima odgovornost za sprovođenje akcionih koraka, posvećenost i uključenost. Učesnice su otvorene za nove opcije, rad u grupi sa učesnicama iz drugih, njima nekompetitivnih branši (takozvana „peer to peer” P2P saradnja).\nNeke od predloženih tema koje se razmatraju su kako u današnjem trenutku razmišljati o renoviranju poslovanja kreiranjem novih ideja, inovacijama na postojećim proizvodima i uslugama, kako u negovati odnos sa kupcima, klijentima, zaposlenima, a dobrodošle su i druge teme predložene od strane učesnica.


KOLEGE IZ KGB: Koliko je Putinu Balkan strateški važan, govori to što je za njega zadužio ovog čoveka\n25-06-2017 15:14 Svet Planeta\nNikolaj Platonovič Patrušev, jedan od najbližih saradnika Vladimira Putina i sekretar Saveta bezbednosti Ruske Federacije, nezvanično je novi ruski glavni strateg za Balkan. Ovo bi trebalo da ukazuje na čvršći ruski pristup u region, piše američki "Politiko".\nPatrušev i Nebojša Stefanovioć (Foto: Jutjub)\n- Rusija sve više postaje "adhokratija", gde se pojedinci zadužuju za odgovornosti koje mogu ili ne moraju da odgovaraju njihovoj formalnoj nadležnosti - rekao je Mark Galeoti, stručnjak za ruske bezbednosne službe i viši istraživač u Institutu za međunarodne odnose u Pragu.\nPrema njegovim rečima, "tokom prošle godine postalo jasno da je Patrušev dobio Balkan".\n- To govori o tome koliko je Balkan važan ili koliko će biti važan. Patrušev je definitivno jedan od onih koji misle da se Rusija nalazi u egzistencijalnoj borbi za preživljavanje – smatra Galeoti.\nPatrušev se pridružio KGB-u Sovjetskog Saveza 1974. godine i veruje se da je prvi put upoznao Putina - takođe bivšeg službenika obaveštajne službe - početkom devedesetih.\nPosle 10 godina provedenih na čelu FSB-a, bezbednosnoobaveštajne agencije naslednice KGB-a, preselio se 2008. u ruski Savet nacionalne bezbednosti, uticajno telo visokih zvaničnika koje je postavio Putin. To znači da je on od stalnih članova ovog državnog organa koji ima odlučujuću ulogu u donošenju važnih spoljnopolitičkih odluka.\nMeđutim, pošto je veći deo karijere provedeo "u senci", malo toga je javno poznato o učešću Patruševa u spoljnoj politici. Međutim, poznato je da je bio jedan od članova male grupe savetnika oko Putina koji su intenzivno bili uključeni u planiranje aneksije ukrajinskog regiona Krima 2014. godine.\nRuske bezbednosne službe sve više utiču na spoljnu politiku, kaže Andrej Kortunov, direktor Ruskog saveta za međunarodne poslove, koji savetuje Kremlj.\nPatrušev je javno tvrdio da Sjedinjene Države nastoje da razbiju rusku državu da bi "otvorile pristup bogatim resursima za koje misle da Rusija nepravedno kontroliše".\nOn je takođe kritikovao ono što on smatra agresivnim ponašanjem NATO-a i tvrdio je da je spoljna politika Evropske unije diktirana iz Vašingtona.\nNepoželjan u Crnoj Gori\nPatrušev se nalazi na listi lica kojima je zabranjen ulazak u Crnu Goru, zajedno sa čečenskim predsednikom Ramzanom Kadirovim, potpredsednikom vlade Dmitrijem Rogozinom, tajkunom Konstantinom Malofejevim,… U obrazloženju za Patruševa se navodi da je bio umešan u formiranje politike ruske Vlade kojom se ugrožava teritorijalni integritet, suverenitet i nezavisnost Ukrajine.\nRusija je naročito ljuta zbog pristupanja Crne Gore u NATO ranije ovog meseca. Crna Gora je prethodno optužila ruske obaveštajne službe za pokušaj državnog udara u zemlji prošle godine, tvrdeći da je cilj Rusije da zaustavi crnogorsko pristupanje Alijansi.\nNakon navoda o učešću Rusije u skrivenom državnom udaru, Patrušev je požurio u Srbiju da se upozna sa najvišim zvaničnicima vlade i bezbednosti.Zvaničnici u Moskvi su insistirali da nema ničeg neobičnog u vezi sa putovanjem, ali je Patruševljeva uloga od tada porasla.\nProšlog meseca Patrušev se sreo sa srpskim ministrom unutrašnjih poslova Nebojšom Stefanovićem tokom posete Moskvi na razgovorima na različite teme - od organizovanog kriminala do interneta. Nakon toga su ruski i srpski Saveti za nacionalnu bezbednost potpisali memorandum o saradnji.\nPatrušev nema poznatih profesionalnih veza sa Balkanom, ali je imenovao Leonida Rešetnjikova, kontroverznog balkanskog eksperta i bivšeg obaveštajnog službenika za člana Saveta za nacionalnu bezbednost. Prošlog oktobra, uoči pokušaja državnog udara u Crnoj Gori, Rešetnjikov je rekao da je "vreme (za Rusiju) da se vrati na Balkan".\nRastući profil Patruševa na Balkanu poklopio se i sa drugim ruskim aktivnostima u regionu.\nPoverljivi dokumenti koji su procureli ove godine pokazuju da su ruski špijuni i diplomate umešani u skoro dekadu duge napore da rašire propagandu i izazovu neslaganja u Makedoniji. U dokumentima piše da je Rusija "koristeći se metodima takozvane meke moći kao strategije na Balkanu" pokušala da ostvari cilj - da izoluje Makedoniju od "uticaja Zapada".\nRusija bi mogla da preduzme "veoma ozbiljne" mere kao odgovor na eventualno dalje širenje NATO-a na Balkanskom poluostrvu, kaže Jelena Guskova, profesorka na Institutu za slavistiku u Moskvi.\n- Sudeći po dešavanjima u Crnoj Gori, može se preduzeti puno različitih koraka , rekla je ona, misleći se na odluku Kremlja o smanjivanju ekonomskih veza i savete ruskih vlasti turistima da ne posećuju Crnu Goru.\nPatrušev je ranije ove godine upozorio da NATO takođe pokušava da ubedi Bosnu i Hercegovinu, kao i Makedoniju da se pridruži njihovom bezbednosnom bloku.\nPrema njegovim rečima, Rusija će verovatno usredsrediti svoje napore na izgradnju postojećih saveza na Balkanu. To se posebno odnosi na Srbiju, sa kojom Rusija ima istorijski jake veze.\nPročitajte OVDE i šta je još novo poručio Milorad Dodik, osim što se nada da će jednog dana Republika Srpska biti država bez tutora.\nŠef ruskih obaveštajaca je nedavno posetio i Beograd.\nSajber oluja i hakerski napadi opustošili Evropu, okrivljen Putin, ali ko stvarno stoji iza toga?\nPROCUREO AMERIČKI IZVEŠTAJ O RUSKOJ MOĆI: Kremlj uveren da SAD želi da sruši Putina\nNEMCI OŠTRO: U Nemačkoj već duže znamo da Erdoganove "verbalne toljage" nemaju meru!\nKROZ IGLENE UŠI: Socijalisti Edija Rame pobednici izbora u Albaniji\nZAVOLEO I RUSIJU: Šreder zahteva bolje odnose Nemačke sa "velikim susedom"!\nSAD I OVAJ? Kamberi traži podršku Prištine i Tirane zbog "etničkog čišćenja” Albanaca?!\nPUTIN: Evo zašto su ruski obaveštajci "jedinstveni"!\nVUČIĆ SA ŠREDEROM, IVANOVIM, KAHRAMANOM: Evo šta Srbija očekuje od Nemačke, Makedonije i Turske


Udružene žene Banja Luka je nevladina organizacija osnovana 16. avgusta 1996. godine u Banjaluci. Kroz aktivnosti i projekte nase organizacije, zalažemo se za unaprijeđenje društvenog položaja žene i njeno pravo na život bez nasilja u porodici i javnom životu.\nŽelimo vidjeti vise zena na pozicijama odlučivanja u zvaničnim institucijama na svim nivoima vlasti i odlučivanja u Bosni i Hercegovini.\nNaša vizija je: Žena svjesna njene moći, ravnopravna, poštovana, zaposlena i srećna.\nNaša misija je: Jačanje i afirmisanje žena kroz zalaganje i rad na stvarnom poštovanju i primjeni ženskih ljudskih prava.\nOpšti strateški prioriteti i ciljevi djelovanja Udruženih žena Banja Luka:\nBorba protiv nasilja nad ženama kroz obezbjeđivanje besplatne pravne i psihosocijalne pomoći za zene i djecu žrtve nasilja, aktivnosti usmjerene na primjenu zvaničnih politika i institucionalnih mehanizama za borbu protiv nasilja nad ženama;\nJačanje svijesti građana/ki o nasilju nad ženama i rodno uslovljenom nasilju kroz medijsko zalaganje i jačanje i unaprijeđenje saradnje sa drugim nevladinim organizacijama i zvaničnim institucijama koje su aktivne na problemu nasilja nad ženama i rodno uslovljenom nasilju u zemlji i inostranstvu;\nPovećanje svijesti javnosti o trgovini ljudima u Bosni i Hercegovini i javno zalaganje za efikasniji rad zvaničnih institucija u Republici Srpskoj i Bosni i Hercegovini na prevenciji trgovine ljudima;\nOsnaživanje žena da učestvuju u društvenim promjenama kroz njihovu aktivnu ulogu u kreiranju javnih politika i političkom odlučivanju na lokalnom, entitetskom i državnom nivou Bosne i Hercegovine i zalaganje za jednakost polova u javnom i političkom životu u Bosni i Hercegovini;\nJednakost polova u medijima BiH - javno zalaganje za uklanjanje diskriminacije i zloupotreba žena u elektronskim i štampanim medijima u BiH i stvaranje uslova za jednak pristup žena i muškaraca procesu kreiranja medijskih politika u BiH;\nUnaprijeđenje senzitivnosti za pitanja ravnopravnosti polova novinarki i novinara u BiH i umrežavanje NGO aktivistkinja, novinarki i političarki kroz zajedničke aktivnosti na poboljšanju ravnopravnosti polova u medijima BiH;\nJavno zalaganje za jačanje položaja žena u našem društvu i smanjenje diskriminacije žena u političkom, ekonomskom i društvenom životu kroz monitoriranje primjene zakona i iniciranje procedura za izmjene diskriminirajućih zakona;\nPodrška održivom povratku u Bosni i Hercegovini kroz rad sa ženama i muškarcima u ruralnim zajednicama Bosne i Hercegovine;\nJačanje saradnje sa drugim nevladinim organizacijama i zvanicnim institucijama u Banja Luci, Republici Srpskoj i Bosni i Hercegovini i drugim zemljama u regionu (razvoj zajedničkih projekata i inicijativa, razmjena informacija i ekspertize, podrška u razvoju vještina i podizanje znanja o ženskim ljudskim pravima i ravnopravnosti spolova i dr.);\nRazvoj unutrašnjih kapaciteta Udruženih žena Banja Luka kroz angažovanje novog profesionalnog osoblja i volontera/ki i rad na razvoju održivosti organizacije kroz dugoročno finansijsko, programsko i menadžment planiranje;


Sindikat Telekoma najavio nove štrajkačke aktivnosti ako ne bude dogovora - Vijesti.me\nODRŽALI JEDNOSATNI ŠTRAJK UPOZORENJA\nSindikat Telekoma najavio nove štrajkačke aktivnosti ako ne bude dogovora\nBurić je kazao da su zaposleni prinuđeni da mirnim protestom pokušaju da zaustave poslovodstvo u naumu da eliminiše kolektivno pregovaranje i ukine socijalni dijalog i kolektivni ugovor Edit\n3569 pregleda 9 komentar(a)\nŠtrajk radnika Telekoma ispred upravne zgrade (Foto: Luka Zeković)\nMINA Business 17. septembar 2019, 14:21\nSindikat Crnogorskog Telekoma pokrenuće štrajkačke aktivnosti u kompaniji, ukoliko menadžment u narednih nekoliko dana ne dogovori sa predstavnicima radnika potpisivanje sporazuma o svim otvorenim pitanjima, poručio je njegov predsjednik Željko Burić.\n“Zaposleni se tada neće zadržati na minimalističkim zahtjevima, već zahtijevati i istrajati na znatno dužem periodu sigurnosti radnih mjesta i stečenih prava u kompaniji“, rekao je Burić na jednosatnom štrajku upozorenja koji je organizovao Sindikat Telekoma.\nOn je dodao da su zaposleni prinuđeni da mirnim protestom pokušaju da zaustave poslovodstvo u naumu da eliminiše kolektivno pregovaranje i ukine socijalni dijalog i kolektivni ugovor.\nSa štrajka radnika(Foto: Luka Zeković)\nBurić tvrdi da socijalni dijalog ne postoji otkako je u februaru na čelo kompanije došla izvršna direktorica, Dina Tsybulskaya.\n„Postojalo je samo fingiranje socijalnog dijaloga i stavovi koje je Tsybulskaya zauzela na samom početku i od kojih nije odstupila ni pedalj u prethodnih pet održanih sastanaka“, naveo je Burić.\nOn je kazao da je činjenica da u posljednjih pola godine nije bilo dijaloga, niti pregovora, već samo jasna namjera da se ukine kolektivno pregovaranje i ugovor u Telekomu, kako bi se cijene koštanja zaposlenih svela na najmanju moguću mjeru.\n„Poslodavac namjerava da pitanja koja su do sada i oduvijek bila sastavni dio kolektivnog ugovora prenese na pojedinačne sporazume sa zaposlenima, koje je počeo da dijeli od četvrtka“, rekao je Burić.\nBurić(Foto: Luka Zeković)\nBurić je saopštio da Sindikat u pregovorima sa poslovodstvom nikada nije tražio nijedno novo pravo, niti iznio nijedan novi zahtjev, već samo produženje postojećih i prethodno stečenih prava na isti period od tri godine, što je minimum koji zaposlenima garantuje koliku-toliku sigurnost.\nOn tvrdi da iz poslovodstva nikada nijesu dobili objašnjenje zbog čega ne žele da potpišu sporazum na period od tri godine.\n„Sve se ovo dešava u multinacionalnoj kompaniji koja je iz Crne Gore od privatizacije do danas iznijela na stotine miliona EUR, mnogostruko više od iznosa za koji su kupili kompaniju“, kazao je Burić.\nGeneralni sekretar Unije slobodnih sindikata (USSCG), Srđa Keković, saopštio je da ne zna na koji način da okarakteriše ponašanje poslodavca koji, na jednoj strani, pregovara sa sindikatom, zaključuje kolektivni ugovor i sporazume, a onda pojedinačno zaposlene ubjeđuje da je u njihovom interesu da se tih prava odreknu.\n„Kako može biti u interesu zaposlenoga da se odrekne prava koje mu pripada. Poslovodstvo igra na kartu straha zaposlenih zbog stalnih prijetnji tehnološkim viškom“, naveo je Keković.\nOn smatra da poslovodstvo namjerava da izbjegne kolektivno pregovaranje sa Sindikatom, jer im je lakše da pregovaraju sa svakim zaposlenim posebno, nudeći im da se odreknu svojih prava.\n„To Sindikat i zaposleni ne smiju da dozvole. Pravo na socijalni dijalog i kolektivno pregovaranje utemeljeno je i garantovano međunarodnim propisima kroz brojne deklaracije, povelje i konvencije koje je ratifikovala i Crna Gora“, objasnio je Keković.\nSa štrajka(Foto: Luka Zeković)\nOn je pozvao poslovodstvo da odustane od namjere da individualnim odnosom kroz sporazume sa zaposlenima rješava pitanja koja su stvar kolektivnog pregovaranja.\n„Ukoliko poslodavac ne odustane od te namjere, pozivam Uniju poslodavaca i sve nadležne da zajedno osudimo kršenje prava na socijalni dijalog i kolektivno pregovaranje“, poručio je Keković.\nPR Crnogorskog Telekoma, Matija Otašević, saopštio je da je sporazum koji je menadžment ponudio zaposlenima zakonit, što može da potvrdi pravni tim kompanije i eksperti koji su angažovani na tom slučaju.\n„On se ne kosi sa kolektivnim ugovorom i nema namjeru da ga ukine, kao ni socijalni dijalog“, kazao je Otašević.\nOn je dodao da je siguran da će se rukovodstvo Sindikata odgovorno ponijeti prema kompaniji i zaposlenima.\n„Tako da će poziv na dijalog i postizanje dogovora rezultirati dogovorom, a nikako ultimatumima i pritiscima“, saopštio je Otašević.


SAD, V.Britanija i Estonija: Sajber-napadi Rusije na Gruziju\nTanjug 6. marta 2020. 00:54\nVAŠINGTON – SAD, Velika Britanija i Estonija optužile su rusku vojnu obaveštajnu službu da je izvršila sajber-napade na Vladu Gruzije i sajtove medija u toj zemlji u pokušaju da „poseje razdor i poremeti život običnih Gruzijaca“.\nAmbasador Estonije Sven Jurgenson pročitao je potom saopštenje, dok su pored njega bile ambasadorka Velike Britanije Karen Pirs i vršilac dužnosti ambasadorke SAD Čerit Norman Šale, navodeći da su sajber-napadi „deo dugotrajne ruske kampanje neprijateljskih i destabilizirajućih aktivnosti protiv Gruzije i deo šireg obrasca zloćudnih aktivnosti“, prenosi AP.\nSAD, Velika Britanija i Estonija ocenile su da ti napadi pokazuju „kontinuirani obrazac bezobzirnih… sajber-operacija protiv određenog broja zemalja“, koje izvodi ruska vojna obaveštajna služba GRU.\nOni su ocenili da su ove akcije u suprotnosti sa tvrdnjama Rusije da se odgovorno ponaša u sajber-prostoru, navodeći da je „neodgovornost u sajber-prostoru štetna po sve nas“.\nMinistarstvo spoljnih poslova Gruzije tvrdi da je sajber-napad 28. oktobra „bio usmeren na nacionalnu bezbednost Gruzije s namerom da nanese štetu građanima Gruzije i strukturama Vlade narušavanjem i paralisanjem funkcionalnosti raznih organizacija i izazivanjem anksioznosti u široj javnosti“.\nRusko Ministarstvo spoljnih poslova odbacilo je te optužbe kao „neosnovane i politički motivisane „, ističući da nema dokaza o umešanosti Moskve.


I DALJE SE PRŽE\nod Admin taj Sub 13 Dec 2008 - 3:11\nZabrana tinejdžerima da odlaze u solarijum u Americi nije donela očekivane rezultate, pa tako svaka treća devojka preplanuli ten dobija u kozmetičkim salonima.\nZakoni kojima je tinejdžerima u Americi zabranjeno korišćenje solarijuma nisu postigli svoj cilj, pokazalo je istraživanje. Rezultat je razočarao lekare koji su se nadali da bi time mogao da se smanji broj novih slučajeva smrtonosnog raka kože.\nReč je o prvoj studiji koja se bavila proučavanjem delotvornosti nekog zakona, a njeni rezultati su uznemirili lekare koji tvrde da mora da se učini mnogo više kako bi se smanjile štetne posledice solarijuma.\nSolarijumi su naročito popularni kod devojaka i mladih žena, a čak svaka treća devojka posećuje solarijum, pokazale su studije. Međutim, istraživači upozoravaju da bi stopa mogla da bude još viša među studentkinjama.\nBroj slučajeva melanoma u Americi se povećava, ali nije jasno da li na to utiče pojačano korišćenje solarijuma. Ipak, naučnici upozoravaju na to da osobe koje u solarijum počnu da odlaze u mlađoj dobi imaju povećan rizik od pojave melanoma.\nMelanom je najopasniji oblik raka kože i povezan je s opekotinama od sunca nastalim u detinjstvu. Ako se otkrije u ranoj fazi, bolest je izlečiva.\nU Srbiji ne postoji kontrola\nU Srbiji ne postoje podaci o tome koliko osoba odlazi u solarijum, a takođe nije precizno definisano ni ko je zadužen za kontrolu kvaliteta i ispravnosti uređaja za sunčanje. Još jedan problem je i što osobe zaposlene u solarijumima nisu stručne, tako da često ne umeju da odrede koliko bi koji klijent trebalo da provede vremena pod kvarcnim lampama.\nDvadesetak država u SAD sada ima neku vrstu zakona kojim se sprečava odlazak maloletnika u solarijume, a svaki od njih dopušta korišćenje solarijuma mladima uz dozvolu roditelja. Stroža zabrana postoji jedino u Kaliforniji, gde je korišćenje solarijuma potpuno zabranjeno mlađima od 14 godina.\nZa nedelotvornost zakona, prema mišljenju Vilme Kokinides iz Američkog društva za borbu protiv raka, krivo je njegovo neodgovarajuće sprovođenje. Međutim, u studiji koja je obuhvatila više od 1.100 mladih, starosti od 11 do 18 godina, istraživači nisu postavili pitanje da li je deci ikad uskraćen ulazak u solarijum.\nKako zasad ne postoji mogućnost da se upotreba solarijuma u kozmetičke svrhe zabrani, Svetska zdravstvena organizacija poslala je preporuku svim zemljama da se zabrani odlazak u solarijum mlađima od 18 godina. U nekim zemljama se zalažu da se donese propis o tome da na solarijume bude postavljen natpis o potencijalnim štetnim efektima izlaganja UV zračenju, kao što se stavlja upozorenje na paklicu cigareta.


VISOKA DELEGACIJA EVROPSKOG PARLAMENTA U BEOGRADU\nVISOKA DELEGACIJA EVROPSKOG PARLAMENTA U BEOGRADU\nIzvor: Tanjug,Lokalne novine | Obrenovac, 02.12.2019.\nU fokusu razgovori o odnosima EU i Srbije\nVisoka delegacija Evropskog parlamenta, na čelu sa predsednikom grupe Evropske narodne partije Manfredom Veberom, danas i u utorak, 2. i 3. decembra, boraviće u radnoj poseti Beogradu, gde će se sastati i sa predsednikom Srbije Aleksandrom Vučićem.\nRadi se o unapred dogovorenoj poseti u cilju razgovora o odnosima EU i Srbije, saznaje Tanjug u Briselu.\n- U pitanju je poseta predsednika grupe Evropske narodne partije u Evropskom parlamentu Mafreda Vebera, a u delegaciji su i predsednik Spoljnopolitičkog odbora Dejvid Mekalister i izvestilac za Srbiju Vladimir Bilčik - rečeno je Tanjugu u EP.\nPrvog dana posete, kako se najavljuje, delegacija Evropskog parlamenta sastaće se u Beogradu sa predsednikom Srbije Aleksandrom Vučićem, posle čega je predviđeno i obraćanje medijima.\nPosle toga sledi sastanak zvaničnika Evropskog parlamenta sa ministarom za evrointegracije Srbije Jadrankom Joksimović. U popodnevnim časovima delagacija EP razgovaraće sa stipendistima Fondacije Konrad Adenauer.\nU utorak, 3. decembra, delegacija Evropskog parlamenta sastaće se u 9.00 časova sa predsednicom Skupštine Srbije Majom Gojković.\nNa agendi delegacije Evropskog parlamenta stoji i sastanak sa predstavnicima opozicije u Srbiji, koji se vodi kao još nepotvrđen.\nSvoju posetu Beogradu visoka delgacija EP i EPP završava obilaskom Naučno tehnološkog parka u Beogradu. Šef Delegacije EU u Srbiji Sem Fabrici takođe će prisutvovati sastancima EU parlamentaraca sa zvaničnicima Srbije, kažu za Tanjug u Briselu.


Interesovanje ambasadora za Zakon o slobodi veroispovesti\nJanuar 14, 2021 11:32\nAmbasadori Kvinte i Delegacije EK u Podgorici na sastanku sa ministrom spoljnih poslova Đorđem Radulovićem posebno su bili zainteresovani za izmenjeni Zakon o slobodi veroispovesti, koji je predsednik Milo Đukanović odbio da potpiše i vratio ga parlamentu na ponovno izjašnjavanje, piše podgorička Pobjeda.\nAmbasadori pet najmoćnijih država, piše list, intereslovali su se i za validnost izjave episkopa SPC Joanikija koji je "otvoreno rekao da su izmene pisali pravnici Srpske pravoslavne crkve".\n"Susreti ovakvog tipa uobičajeni su u državama regiona, ali je poslednji susret sa uticajnim ambasadorima bio od posebnog značaja jer je ministar spoljnih poslova morao da obrazloži najnovije zakonodavne inicijative", navodi podgorički dnevnik.\nAmbasadori su se, kažu, posebno interesovali za "ekspresne izmene Zakona o slobodi veroispovesti koji je predložen bez neophodne javne rasprave i bez prethodnog mišljenja Venecijanske komisije, najznačajnijeg stručnog tela Saveta Evrope".\nO izmenjenom Zakonu o slobodi veroispovesti i drugim usvojenim zakonima, parlament će ponovo glasati na vanrednoj sednici zakazanoj za 20. januar.\nJoš jedan prilično jak potres kod Petrinje 12\nUkinuta zabrana ulaska Bećkoviću i Georgievu u Crnu Goru 13\nSofija uputila protestnu notu zbog paljenja zastave u Severnoj Makedoniji 15\nNoćas su se Petrinja i okolina tresli devet puta 15\nĐukanović prihvatio poziv Krivokapića za sastanak 22\nTužna sudbina Ivone iz Ugljara 11506\nSedmogodišnja devojčica ostala sama u autobusu kad su joj kosovski policajci bez objašnjenja odveli oca! 5722\n18:36 January 15, 2021


Francuska ministarka: Tramp 'izolovan' na konferenciji o klimi\nPredsednik Sjedinjenih Američkih Država (SAD) Donald Tramp je "potpuno izolovan" u svom stavu protiv propisa o zaštiti okoline i u svojoj borbi za "deregulaciju klime", izjavila je u nedelju francuska ministarka za ekološku tranziciju o izjavi predsednika Sjedinjenih Država o mehanizmima za uštedu vode.\n"Dobra vest je da je on u tome potpuno izolovan. Bila sam u petak na sastanku ministara energetike u Međunarodnoj agenciji za energiju gde su Sjedinjene Države imale te pomalo iznenađujuće stavove", izjavila je Elizabet Born TV-kanalu RTL.\n"Kada su SAD napustile Pariski sporazum (o klimi), neki, uključujući Donalda Trampa, predviđali su potpunu propast tog sporazuma. U Madridu (na Svetskoj konferenciji UN o klimi) će se videti da su sve zemlje tu, a da Sjedinjene Države idu protiv istorije", rekla je ministarka koja će u ponedeljak i utorak učestvovati na Samitu UN o klimi (COP25) u prestonici Španije.\nAmerički predsednik je u petak govorio o mehanizmu uštede vode u - toaletima.\n"Pomno pratimo lavaboe, tuševe i druge delove kupatila", izjavio je američki predsednik na sastanku u Beloj kući o deregulaciji, u prisustvu malih preduzetnika.\nEU poručuje da povlačenje SAD neće ugroziti Pariski sporazum o klimi\nAli u širem smislu, Tramp je otvoreno doveo u pitanje vrednost uštede vode u mnogim delovima svoje zemlje.\n"U mnogo država pada toliko mnogo vode, to se zove kiša... i više ne znaju šta da rade s njom", rekao je američki predsednik.\nNa pitanje o vrednosti te ocene američkog predsednika, francuska ministarka Elizabet Born je rekla da je on "pogrešno informisan", te "možda on ne zna da imamo problema s vodnim resursima i da je dobro štedeti vodu".


JEFTINIJI STANOVI? Kada će cene kvadrata u Srbiji početi da padaju\nCene nekretnina su nastavile da rastu i u septembru ove godine, što potvrđuju svi podaci.\nProšlog meseca trend jeste krenuo u suprotnom pravcu, a sada po pojedinim gradovima ponovo imamo mesečni rast cene kvadrata od čak šest procenata.\nU prestonici dve opštine, u kojima nekretnine.rs prati prosečne cene kvadrata, zabeležile su pad. Na Novom Beogradu prosečna cena kvadrata je pala za 0,1 odsto i u septembru je bila 1.966 evra. Na Mirijevu je cena kvadrata pala na 1.252 evra, tj. pala je za 1,34 odsto.\nNajskuplji kvadrati u septembru su bili u centru Novog Sada - 1.756 evra, što znači da je cena u septembru porasla za 0,53 odsto. Po visini prosečne cene kvadrata na drugo mesto u Novom Sadu je izbilo naselje Grbavica, gde je cena rasla u septembru čak 6 odsto, i gde se prosečna cena kvadrata u septembru popela na 1.750 evra.\nPad cena u septembru je zabeležen u Novom Naselju (1,94 odsto), gde je prosečna cena bila 1.414 evra, i Podbari (pad od 0,79 odsto), gde je cena u septembru pala na 1.635 evra.\nU Nišu, potrebno je istaći, nije zabeležen pad prosečne cene kvadrata. Najveći rast je zabeležen u naselju Durlan, od 5,49 odsto, što je popelo prosečnu cenu na 980 evra po kvadratu. U naselju Pantelej cene su u septembru rasle 1,9 odsto, na 1.019 evra.\nNa trećem mestu po stopi rasta u Nišu u septembru je naselje Palilula, gde su cene kvadrata rasle za 0,76 odsto i popele prosečnu cenu kvadrata na 1.060 evra.\nU centru Niša, na Bulevaru Nemanjića, prosečna cena kvadrata u septembru je ostala ista 1.443 evra.\nU PANČEVU RAST VEĆI OD 4 ODSTO\nU Kragujevcu cena kvadrata je rasla 2,22 odsto, i prosečna cena kvadrata u ovom gradu u septembru je bila 828 evra.\nU Pančevu prosečna cena kvadrata u septembru je iznosila 1.013 evra, što znači da je u odnosu na mesec ranije uvećana za čak 4,22 odsto.\nKADA ĆE PAD CENA?\nKako je rekao Goran Rodić iz Građevinske komore Srbije, samo u slučaju da ponuda bude veća od tražnje, i to u većim gradovima, možemo da očekujemo značajan pad cena nekretnina.\n-Takođe, onog trenutka kada građani prestanu da kupuju stanove za keš, kada prestane ta linija finansiranja, možemo da očekujemo da će cene pasti - kaže Rodić.\nPrema podacima, čak 80 odsto kupljenih stanova u ovoj godini je upravo kupljeno sa kešom.\n-Još jedan faktor, koji je presudan za pojeftinjenje, jesu cene građevinskog materijala, i onog trenutka kada on prestane da poskupljuje možemo da očekujemo da će rast cena kvadrata stati - nastavlja Rodić.


Marijeta Malbaša učestvovala na panel diskusiji u okviru Evropske zelene nedelje - JKP Čistoća\nMarijeta Malbaša učestvovala na panel diskusiji u okviru Evropske zelene nedelje\nU sredu, 2. juna, u Velikoj skupštinskoj sali Županije održana je panel diskusija pod nazivom “Životna sredina i mi”. Događaj je održan u okviru obeležavanja Evropske zelene nedelje, a organizator je bio Grad Sombor.\nPanelu je, ispred Javnog komunalnog preduzeća “Čistoća”, prisustvovala Marijeta Malbaša, koja je učestvovala u interaktivnom predavanju. Pored našeg preduzeća, događaj su uveličali predstavnici Grada Sombora, Zavoda za javno zdravlje i Pokreta gorana, koji su održali interaktivna predavanja “Zagađenje vazduha vezano za javno zdravlje i kvalitet života”, “Upravljanje otpadom i reciklaža”, “Zajedničko stvaranje transformacije u kontekstu nulte stope zagađenja” i “Saradnja između civilnog društva i lokalne samouprave”, a predstavljeni su i praktični primeri iz svakodnevnog života kojima može da se utiče na zaštitu životne sredine. Treba napomenuti i da su na diskusiji učestvovali i učenici smera tehničar za zaštitu životne sredine Srednje škole “Sveti Sava”.\nEvropska zelena nedelja se održava svake godine prve nedelje juna i predstavlja najveću manifestaciju ekološkog karaktera u okviru Evropske unije. Organizator manifestacije je Generalni direktorat za životnu sredinu Evropske komisije.


Kosovo obilježava četrnaest godina nezavisnosti\nKosovo -- Huge flag of Kosovo made of paper for Guinness World Record, in Skenderaj (Srbica), February 9, 2021.\nKosovo 17. februara obilježava četrnaest godina od kako je proglasilo nezavisnost od Srbije, a do sada ga je, prema podacima Ministarstva spoljnih poslova Kosova, priznalo 117 država. Od zemalja u regionu, osim Srbije, Kosovo ne priznaje jedino Bosna i Hercegovina.\nU prisustvu najviših državnih zvaničnika, predsjednice Vjose Osmani, premijera Aljbina (Albin) Kurtija i predsjednika Skupštine Gljauka (Glauk) Konjufce, pripadnici Kosovskih bezbjednosnih snaga su svečano podigli zastavu Kosova ispred zgrade Vlade.\nTom prilikom predsjednica Osmani je čestitala građanima Kosova Dan nezavisnosti.\n"Žrtva za našu državu je izuzetno velika. Preko 13 hiljada civila (je ubijeno), od toga 1.133 djece. Oko 20.000 žena je preživjelo seksualno nasilje tokom rata, uništene su kuće i preko 1.600 je nestalih. Naša sloboda će biti potpuna onog dana sve žrtve dobiju pravdu", rekla je Osmani.\nPremijer Kosova Aljbin Kurti rekao je da se 17. februar treba obilježavati i kao pomen za sve one koji su se borili za slobodu naroda i nezavisnost Kosova.\nPovodom Dana nezavisnosti Kosova, u Prištini se održava niz aktivnosti.\nU proteklih četrnaest godina, Kosovo je postalo član nekoliko međunarodnih organizacija, a neke od njih su Svjetska banka, Međunarodni monetarni fond, Evropska banka za obnovu i razvoj, Olimpijski komitet, Evropska fudbalska federacija i Svjetska fudbalska federacija.\nKosovo još nije član Ujedinjenih nacija, Evropske unije, Savjeta Evrope, Svjetske trgovinske organizacije i drugih međunarodnih organizacija u koje nastoji da se učlani.


Obogatiti turističku ponudu i usluge | Palelive.com\nPočetna Regija Sokolac Obogatiti turističku ponudu i usluge\nSOKOLAC – Opština Sokolac je predala nekoliko projekata na javne pozive razvojne inicijative „Vija dinarika“, koji se odnose na proširenje i obogaćivanje turističke ponude ove lokalne zajednice.\nRiječ je o projektima čijom realizacijom će biti unaprijeđena turistička ponuda i usluge, te o poboljšanju smještajnih kapaciteta Planinarskog doma „Crvene stijene“ na Romaniji kroz više sadržajnih segmenata.\n„Nadamo se da će ovi projekti biti prihvaćeni, jer naše službe i udruženja rade odgovorno i zahvaljujemo se predstavnicima Razvojne agencije UN /UNDP/, Agencije za međunarodni razvoj SAD /USAID/ i ostalim agencijama koje podržavaju ovu razvojnu inicijativu“, rekao je Srni načelnik opštine Sokolac Milovan Bjelica nakon današnjeg razgovora sa predstavnikom UNDP-a o projektu „Vija dinarika“.\nOn je naglasio da je UNDP dugo prisutan na Sokocu i da su gotovo svi projekti međunarodnih organizacija, koji su do sada realizovani u ovoj lokalnoj zajednici, imali snažnu finansijsku podršku UNDP-a, a sada i USAID-a.\nBjelica je istakao da je, uključivanjem u „Viju dinariku“, opština Sokolac postala dio ove razvojne inicijative iako joj, zbog finansijske situacije, nije lako pratiti sve projekte jer lokalna zajednica treba da izdvoji sredstva za učešće.\nVelibor Sudar iz UNDP-a, koji je službenik za ekonomski razvoj u projektu „Vija dinarika“, rekao je Srni da je danas posjetio opštinu Sokolac, kao jednog od budućih korisnika koji su preliminarno odabrani na osnovu dva javna poziva.\nPrema njegovim riječima, prvi se odnosio na integraciju tradicionalnih domaćih proizvoda u turističku ponudu, a drugi na proširenje i obogaćivanje turističke ponude duž staza „Vije dinarike“.\nSudar je rekao da je sa predstavnicima lokalne uprave na Sokocu razgovarao o dosadašnjoj saradnji i kako da se obezbijede svi preduslovi za realizaciju programa, uz utvrđivanje sredstava, kadra i rokova izvršenja, imajući u vidu da se druga faza „Vije dinarike“ bliži kraju do Nove godine.\n„Radimo na unapređenju kapaciteta i poboljšanju turističke infrastrukture kako bismo doprinijeli proširenju i obogaćivanju turističke ponude duž staze `Vije dinarike`, sarađujući u ovoj Fazi sa 18 opština i gradova u BiH, među kojima je i Sokolac“, naveo je Sudar.\nCilj razvojne inicijative „Vija dinarika“ jeste promovisanje značajnih prirodnih i kulturnih resursa na zapadnom Balkanu, kojim će se ljubiteljima prirode iz cijelog svijeta omogućiti bavljenje avanturističkim aktivnostima, te očuvati planinska područja i predjeli koji predstavljaju oazu netaknute prirode u Evropi.\nProjekat „Vija dinarika“ sprovodi i sufinansira UNDP BiH uz finansijsku podršku USAID-a BiH i Agencije za razvojnu saradnju Italije.\nPrethodni članakNarednih dana svježije, u petak sunčano\nNaredni članakPočetkom oktobra 13. Slet planinara